pythainlp/thai-wiki-dataset-v4 huggingface dataset:
ศูนย์พันธุวิศวกรรมและเทคโนโลยีชีวภาพแห่งชาติ

ศูนย์พันธุวิศวกรรมและเทคโนโลยีชีวภาพแห่งชาติ  หรือ ไบโอเทค เป็นศูนย์วิจัยด้านพันธุวิศวกรรมและเทคโนโลยีชีวภาพในสังกัด สำนักงานพัฒนาวิทยาศาสตร์และเทคโนโลยีแห่งชาติ (สวทช.) มีพันธกิจหลักในการสนับสนุนและส่งเสริมการวิจัย พัฒนาและวิศวกรรม, การพัฒนาบุคลากรด้านเทคโนโลยีชีวภาพ, การถ่ายทอดเทคโนโลยี, และการเสริมสร้างโครงสร้างพื้นฐานทางเทคโนโลยีชีวภาพ
ไบโอเทคจัดตั้งครั้งแรกตามมติคณะรัฐมนตรี ภายใต้ระบบราชการในสังกัดกระทรวงวิทยาศาสตร์ เทคโนโลยีและการพลังงาน เมื่อวันที่ 20 กันยายน พ.ศ. 2526 เพื่อเป็นหน่วยงานสนับสนุนทุนวิจัยในสาขาเทคโนโลยีชีวภาพแก่หน่วยงานในภาครัฐ โดยเฉพาะในสถาบันอุดมศึกษา และต่อมาได้เริ่มสนับสนุนการจัดตั้งหน่วยปฏิบัติการ และอุดหนุนการวิจัยขั้นปริญญาโท-เอก. ในปี พ.ศ. 2537 ได้เริ่มดำเนินการวิจัยเองในศูนย์ และในปี พ.ศ. 2538 ได้เปลี่ยนรูปแบบการสนับสนุน จากการสนับสนุนหน่วยงานอื่นในการจัดตั้งหน่วยปฏิบัติการของตน มาเป็นการไปจัดตั้งหน่วยปฏิบัติการของศูนย์ ณ สถาบันเครือข่ายแทน
ผลงาน.
ในปี พ.ศ. 2555 ศูนย์พันธุวิศวกรรมและเทคโนโลยีชีวภาพแห่งชาติ สามารถตีพิมพ์ผลงานในวารสารระดับนานาชาติได้ 216 รายการ และ 29 ถูกตีพิมพ์ในวารสารที่มีปัจจัยกระทบเกิน 4 และมีสิทธิบัตร 16 รายการ
เทียนแห่งธรรม

เทียนแห่งธรรม เป็นบทเพลงที่ร้องและแต่งโดยเธียรพงศ์ เพชรพลอย (เทียรี่ ลาสเวกัส) นักร้องชาวไทยที่ใช้ชีวิตอยู่ที่สหรัฐอเมริกา แต่งขึ้นมาโดยได้รับแรงบันดาลใจจากการต่อสู้ขับไล่ พ.ต.ท.ทักษิณ ชินวัตรของนายสนธิ ลิ้มทองกุล 
โดยผู้แต่งกล่าวว่า นิยมที่นายสนธิต่อสู้ด้วยความสงบและใช้ธรรมะนำหน้า โดยเนื้อเพลงก็เขียนขึ้นมาจากคำพูดของนายสนธิเป็นส่วนใหญ่ เพลงนี้ได้ถูกร้องขึ้นมาเป็นครั้งแรกในร้านอาหารแห่งหนึ่งในนิวยอร์กที่มีคนไทยในสหรัฐอเมริกาเป็นเจ้าของ และมีแขกชาวไทยผู้เข้ามารับประทานอาหารในร้านได้ฟังและชอบใจ จึงชักชวนไปอัดเสียงที่บ้านของตัวเองซึ่งทำเป็นสตูดิโอ ใช้เวลาประมาณ 1 ชั่วโมง โดยมีเครื่องดนตรีเพียงกีตาร์กับอิเล็กโทนอย่างละตัวเท่านั้น จากนั้นเจ้าของบ้านจึงส่งบทเพลงทั้งหมดให้แก่ทีมงานผู้จัดการเพื่อทำการเผยแพร่ โดยที่ผู้แต่งและผู้ร้องเองไม่ทราบมาก่อนล่วงหน้าด้วยซ้ำ
เทียนแห่งธรรม เผยแพร่ในที่สาธารณะครั้งแรก เมื่อวันที่ 4 กุมภาพันธ์ พ.ศ. 2549 ที่พระลานพระราชวังดุสิตซึ่งเป็นการชุมนุมครั้งแรกที่นำเดี่ยวโดย นายสนธิ ลิ้มทองกุล ได้ถูกเปิดก่อนที่นายสนธิจะขึ้นปราศรัย จากนั้นจึงได้กลายเป็นเพลงประจำรายการเมืองไทยรายสัปดาห์มาจนปัจจุบัน
สตีฟ วอซเนียก

สตีเฟน แกรี่ วอซเนียก หรือ สตีฟ วอซเนียก  บ้างก็เรียก สตีฟ โวสนิแอก ชื่อเล่นว่า "Woz"(วอซ)
วันเกิด วันที่ 11 สิงหาคม ค.ศ.1950 ในแซนโฮเซ รัฐแคลิฟอร์เนีย สหรัฐ เป็นบุคคลสำคัญในบริษัทแอปเปิล บริษัทคอมพิวเตอร์ เขาเป็นวิศวกรคอมพิวเตอร์ ผู้ก่อตั้งร่วมกันของแอปเปิลคอมพิวเตอร์ และเป็นผู้สร้างคอมพิวเตอร์ แอปเปิล I และ แอปเปิล II
การทำงานกับแอปเปิ้ล.
ปี 1970 วอซเนียกได้รู้จักกับสตีฟ จ๊อบส์ เนื่องจากมีงานฤดูร้อนในธุรกิจเดียวกัน และกลายเป็นเพื่อนกันในที่สุด จ๊อบส์และวอซเนียกได้ขายทรัพย์สินบางส่วนได้เงินประมาณ 1,300 เหรียญ และได้ร่วมกันประกอบคอมพิวเตอร์ต้นแบบซึ่งนับเป็นจุดเริ่มต้นของแอปเปิ้ล
1 เมษายน 1976 จ๊อบส์และวอซเนียกก็ได้ก่อตั้ง แอปเปิลคอมพิวเตอร์ โดยที่วอซเนียกได้ลาออกจากงานของเขาที่ฮิวเลตต์-แพคการ์ด และทำงานในแผนกการวิจัยและการพัฒนาที่แอปเปิ้ล ผลิตภัณฑ์แรกของพวกเขาคือให้คอมพิวเตอร์ แอปเปิล I ในยุคที่คอมพิวเตอร์ส่วนบุคคลส่วนใหญ่จะใช้ในเชิงพาณิชย์ โดยจ๊อบส์และว๊อซเนียกได้ขายคอมพิวเตอร์ 100 เครื่องแรกให้กับ Paul Terrell ในการเปิดร้านคอมพิวเตอร์ใหม่ที่มีชื่อว่า "ไบต์ช็อป (Byte Shop)" ในเมาน์เทนวิว รัฐแคลิฟอร์เนีย
ปี 1980 แอปเปิ้ลเป็นที่โด่งดังและทำให้จ๊อบส์และวอซเนียกกลายเป็นมหาเศรษฐี โดยสตีฟ จ๊อบส์ได้อนุญาตที่จะให้พนักงานบางส่วนของได้ซื้อหุ้นของ Apple ดั้งนั้นวอซเนียกจึงตัดสินใจที่จะแบ่งหุ้นส่วนหนึ่งของตนออกไป
ปี 1983 เขาตัดสินใจกลับไปพัฒนาผลิตภัณฑ์ให้กับแอปเปิ้ล แต่เขาไม่ต้องการบทบาทในบริษัทฯมากไปกว่าของวิศวกรคอมพิวเตอร์
วอซเนียกได้สิ้นสุดการเป็นพนักงานจ้างเต็มเวลากับแอปเปิล ในวันที่ 6 กุมภาพันธ์ 1987 เป็นเวลากว่า 12 ปีหลังจากการก่อตั้งบริษัท แต่ถึงกระนั้นเขาก็ยังเป็นผู้ถือหุ้นและกรรมการบริหารบริษัท
อีวีเอแอร์

อีวีเอแอร์ (อี-วี-เอ-แอร์) เป็นสายการบินสัญชาติไต้หวัน บริหารงานโดยเอเวอร์กรีนกรุ๊ป ซึ่งเป็นกลุ่มธุรกิจขนส่งขนาดใหญ่ของไต้หวัน ให้บริการเที่ยวบินโดยสาร และเที่ยวบินขนส่งสินค้าในชื่อ อีวีเอแอร์ คาร์โก จากท่าอากาศยานหลักที่ไต้หวันเถาหยวน นอกจากนี้ยังมีสายการบินลูก ยูนิแอร์ ให้บริการเส้นทางท้องถิ่น และมีสายการบินอย่างไชน่าแอร์ไลน์เป็นคู่แข่งสำคัญ
จุดหมายปลายทาง.
อีวีเอแอร์ให้บริการเที่ยวบินสู่จุดหมายปลายทาง 3 แห่งในประเทศ และ 64 แห่งใน 17 ประเทศใน 4 ทวีป
ข้อตกลงการบินร่วม.
อีวีเอแอร์มีข้อตกลงการบินร่วมกับสายการบินต่างๆ ดังต่อไปนี้:
<templatestyles src="Div col/styles.css"/>
ฝูงบิน.
ฝูงบินปัจจุบัน.
ณ เดือนสิงหาคม ค.ศ. 2024 อีวีเอแอร์มีเครื่องบินประจำการในฝูงบินดังนี้:
อีวีเอแอร์มีอายุฝูงบินเฉลี่ย 8.5 ปี
กูดเซปเทมเบอร์

กูดเซปเทมเบอร์  วงดนตรีสัญชาติไทย เหตุผลที่ใช้ชื่อนี้ เพราะ สมาชิกทั้ง 6 คน ได้รวมตัวกันในเดือนกันยายน (September) ปี ค.ศ. 2002 ซึ่งในเดือนนี้เอง ได้มีเรื่องราวต่าง ๆ เกิดขึ้นมากมาย จึงทำให้เดือนกันยายน เป็นเดือนที่ดี และเพลงของพวกเขาเป็นเพลงที่ฟังสบาย ๆ เย็น ๆ เหมาะกับเดือนกันยายน ซึ่งอยู่ในช่วงฤดูฝนอีกด้วย
ประวัติของวง.
"Good September" รวมตัวกันครั้งแรก ในชื่อวง The Asters เพื่อเข้าประกวดในงานต่าง ๆ ของโรงเรียน สมัยเรียนมัธยมที่โรงเรียนกรุงเทพคริสเตียนวิทยาลัย และอีกหลายงาน เช่น Think Earth ของ Yamaha, Hotwave Music Awards ครั้งที่ 4 และ 5 หลังจากนั้นได้แยกย้ายกันไปเข้ามหาวิทยาลัย แต่ก็ยังไม่ล้มเลิกความฝันที่จะเป็นนักดนตรี พวกเขาก็รวมตัวกันอีกครั้งเพื่อประกวดงาน Japanese Festival ครั้งที่ 1 แล้วได้รับรางวัลที่ 3 จากการประกวดในครั้งนั้น ปี 2548 ชนะเลิศการประกวดดนตรี Extreme Dream Concert ของ 1-2 Call Volume 10 และได้รับรางวัล Popular Vote
ผลงานที่ผ่านมา.
หลังจากนั้นก็ได้ขึ้นเวทีอยู่เรื่อย ๆ และเริ่มแต่งเพลงกันเอง เพลงแรกที่แต่งคือเพลง "คนแรก" ซึ่งได้ “โป้ง” (วิบูลย์ศิริ วิบูลย์มา) นักร้องนำ เป็นผู้แต่งเนื้อร้องและทำนอง โดยมีสมาชิกในวงช่วยกันเรียบเรียง เพลงนี้ได้นำไปเปิดในช่วงของ BEDROOM STUDIO ทางคลื่น 104.5 FAT RADIO หลังจากนั้นพวกเขาก็แต่งเพลงเพิ่มขึ้นมาอีก 2 เพลง คือ "ดึกแล้ว...คืนนี้" แต่งเนื้อร้องทำนองโดยมีมือกีต้าร์ “นิว” (ปิโยรส เวปุลละ) ได้เพื่อน ๆ ในวงช่วยกันเรียบเรียงดนตรี และเพลงช้า ๆ อย่างเพลง "อยากให้เธอกลับมาอยู่กับฉัน" ได้มือเบส “กอล์ฟ” (ณัฐฤกษ์ จงเสถียร) เป็นคนแต่งเนื้อร้องและทำนอง
อัลบั้ม Good September เพลง “อย่าเบื่อคำว่าเสียใจ” (Tired) ซิงเกิลแรก ในอัลบั้มเต็มที่ใช้ชื่อว่า Good September เป็นเพลงที่มีเนื้อหาน่ารัก ๆ และประกอบกับดนตรีสบาย ๆ ซึ่งสามารถบ่งบอกความเป็นตัวตนของพวกเขาได้เป็นอย่างดี และ ติดชาร์ตอันดับ 1 Fat Radio มาแล้วถึง 4 สัปดาห์ ซิงเกิลสอง เพลง “ภาพเวลาเดิม ๆ” ซึ่งติดชาร์ตอันดับที่ 3 ของ 88.5 FM Max และ สูงสุด อันดับที่ 4 คลื่น 97.5 Seed FM
ปี 2550 Good September ได้รับรางวัล “ศิลปินอินดี้ยอดเยี่ยมสุดซี๊ดแห่งปี” ในงาน Seed Award ครั้งที่ 2 ของ 97.5 Seed FM
สคูลเกิร์ลเมมโมรี่

สคูลเกิร์ลเมมโมรี่ (School Girl Memory) วงดนตรีสดใสน่ารักสไตล์ เจแปนนิสชิบูยาเกะ (Japanese Shibuyake) เกิดจากการรวมตัวของ ภควัต ภัคนันท์ (เบิ้ล, บั๊บเบิ้ล) ทำหน้าที่ ร้องนำ ฟลุต แต่งเพลง เรียบเรียงเสียงประสาน สุรชา ลีลายุทธการ (โบ้ท) ตำแหน่งคีย์บอร์ดเรียบเรียงเสียงประสาน และ อรรถชัย นิกรติณชาติ (ตุ๋ย, หนุ่ม, อรรถ, สะมะ) ในตำแหน่ง ร้องนำ กีตาร์ เรียบเรียงเสียงประสาน
ประวัติโดยคร่าว.
ทั้งคู่ได้รู้จักกันมาตั้งแต่สมัยเรียนมหาวิทยาลัย โดยเบิ้ลเคยมีผลงานร่วมกับวง Shaker ในอัลบั้ม Smallroom 001 แต่ด้วยความคิดเห็นทางดนตรีที่ไม่ตรงกัน สมาชิกจึงแยกย้ายกันไป หลังจากนั้นเบิ้ลจึงได้เริ่มทำดนตรีในแนว เจแปนนิสชิบูยาเกะ ที่ชื่นชอบ และได้ร่วมงานกับศิลปินต่าง ๆ มากมาย โดยการเล่นฟลุตให้ศิลปินต่าง ๆ เช่น สี่เต่าเธอ, ซีเอดี (C.A.D.), เคลิ้มสมาคม ฯลฯ
จากนั้นเมื่อมีโอกาสได้นำเดโมไปเสนอกับ ไฟน์จูน สตูดิโอ (Fine Tune Studio) และได้ร่วมในอัลบั้ม I Am Fine Tune Thank You ในระหว่างนั้นตุ๋ยก็เล่นดนตรีตามร้านต่าง ๆ และเริ่มฝึกหัดการเป็นคลับดีเจอย่างจริงจัง จนเคยเข้ารอบ 16 จากการประกวดดีเจครั้งหนึ่ง หลังจากนั้นไม่นาน เบิ้ลก็พบกับตุ๋ยหลังจากไม่ได้พบกันมานาน และด้วยแนวความคิดทางดนตรีที่ชอบเสียงอิเล็กทรอนิกส์คล้ายกัน และตุ๋ยก็รู้สึกชื่นชมในเพลงที่เบิ้ลทำ จึงร่วมกันทำเพลงในนามวง School Girl Memory (สคูลเกิร์ลเมมโมรี่)
ชื่อของวง School Girl Memory มาจากแนวคิดที่ว่า เพลงที่สร้างสรรค์ขึ้นจะมีบรรยากาศของความสดใส น่ารัก เปรียบเหมือนความทรงจำที่สดใสในวัยรุ่น
สตูดิโอต้นสังกัด.
SGM STUDIO
Character ของสมาชิกในวง.
ดนตรีของวง School Girl Memory เป็นแนวน่ารักสดใส เบิ้ล และตุ๋ยจิงเกิดความคิดว่าน่าจะมี Character น่ารัก ๆ ที่เป็นตัวแทนของตัวเอง จึงได้ออกแบบ Character แทนตัวขึ้นคือ บั๊บเบิ้ลและตุกตุ๋ย
ช่างสิบหมู่

ช่างสิบหมู่ คือช่างต่าง ๆ ของไทย 10 หมู่ จัดเป็นวัฒนธรรมสาขาหนึ่งที่มีความสำคัญควรค่าแก่การอนุรักษ์ สืบสาน ถ่ายทอด ช่างไทยสิบหมู่เป็นวัฒนธรรมทางด้านศิลปะแขนงหนึ่งในกระบวนช่างไทยซึ่งได้จำแนกแยกแยะงานช่างไว้มากมาย ได้แก่ ช่างเขียน ช่างแกะ ช่างสลัก ช่างกลึง ช่างหล่อ ช่างปั้น ช่างหุ่น ช่างรัก-ลงรักปิดทอง ช่างบุ และช่างปูน
ประวัติ.
"ช่างสิบหมู่" ในสมัยก่อนเป็นกรม ๆ หนึ่ง ซึ่งสมเด็จพระเจ้าบรมวงศ์เธอเจ้าฟ้ากรมพระยานริศรานุวัตติวงศ์ ทรงอธิบายประทานแก่พระยาอนุมานราชธน ในหนังสือบันทึกความรู้เรื่องต่าง ๆ ดังนี้ว่า 
"ตามปกติการปกครองเมืองสมัยโบราณ จัดเป็นจตุสดมภ์ คือเป็นกระทรวงเวียง วัง คลัง นา กระทรวงใดมีกิจจะต้องทำสิ่งซึ่งต้องอาศัยฝีมือช่าง ก็ต้องหาช่างชนิดที่ต้องการใช้มารวบรวมตั้งไว้ในกระทรวงนั้นเพื่อใช้ จึงได้มีการช่างมากมายกระจัดกระจายอยู่ในที่ต่าง ๆ หลายกระทรวงด้วยกัน ตามที่พระบาทสมเด็จพระจุลจอมเกล้าเจ้าอยู่หัว ตรัสไว้ ดังจะยกตัวอย่างให้เห็น เช่น กระทรวงวัง มีกรมทหารในกรมรักษาพระองค์ แต่มีกรมช่างทหารในขึ้นอยู่ในกรมทหารในนั้นอีกชั้นหนึ่ง เจ้ากรมคือหลวงประดิษฐ์นิเวศน์ เห็นได้ตามชื่อว่ามีหน้าที่ปลูกสร้างเรือนหลวงในพระราชนิเวศน์ คงมีขึ้นด้วยเหตุที่เจ้ากรมหรือปลัดกรมคนใดคนหนึ่งในกรมทหารในเป็นผู้เข้าใจการปลูกสร้างจึงตรัสใช้ ผู้รับสั่งนั้นก็ต้องเสาะหาช่างมาเป็นลูกมือ งานมากขึ้น ช่างมากขึ้นก็ต้องตั้งขึ้นเป็นกรมทหารใน แม้แต่กรมมหาดเล็กก็ยังมีกรมช่างมหาดเล็ก เป็นอีกกรมหนึ่งเหมือนกัน มีช่างเขียน ช่างปั้นและอื่น ๆ ช่างสิบหมู่จึงเป็นชื่อกรมที่รวบรวมช่างไว้มีสิบหมู่ด้วยกัน แต่ไม่ได้หมายความว่าในบ้านเมืองมีช่างแค่สิบอย่างเท่านั้น ที่กล่าวมาเป็นเพียงตัวอย่างที่ยกมารวมไว้เรียกว่า "ช่างสิบหมู่" "
แท้จริงช่างไทยมีอยู่มากกว่า 10 หมู่ แต่ที่เรียกว่า "ช่างสิบหมู่" ก็เพื่อต้องการจะรวบรวมช่างที่เป็นส่วนสำคัญไว้ก่อนเพียง 10 หมู่ ต่อมาภายหลังจึงได้เพิ่มเติม หรือแยกแขนงออกไปอีกตามลักษณะของงานนั่นเอง ตามบัญชีชื่อช่างที่ขึ้นทำเนียบเป็นช่างหลวงมีดังต่อไปนี้ ช่างเลื่อย ช่างก่อ ช่างดอกไม้เพลิง ช่างไม้สำเภา ช่างปืน ช่างสนะ (จีน) ช่างสนะ (ไทย) ช่างขุนพราหมณ์เทศ ช่างรัก ช่างมุก ช่างปากไม้ ช่างเรือ ช่างทำรุ ช่างเขียน ช่างแกะ ช่างสลัก ช่างกลึง ช่างหล่อ ช่างปั้น ช่างหุ่น ช่างบุ ช่างปูน ช่างหุงกระจก ช่างประดับกระจก ช่างหยก ช่างชาดสีสุก ช่างดีบุก ช่างต่อกำปั่น และช่างทอง
“ช่างสิบหมู่” ช่างสิบหมู่นี้ไม่ได้หมายความว่าเป็นจำนวนสิบ แต่สิบตัวนี้เป็นภาษาบาลีความเดิมเขียนว่า สิปปะ และหดไปเหลือ ป. ตัวเดียว แล้วลดมาเป็น บ. เป็นสิบ จะให้เข้าใจง่ายว่าช่างสิบประเภทก็เลยไม่มีใครเข้าใจภาษาดั้งเดิม ช่างสิปปะตรงกับในสันสกฤตแปลว่า “ศิลปะ” เพราะในภาษาสันสกฤตใช้ตัว ศ. ศิลปะกับสิปปะในบาลีจึงมีความหมายตรงกัน ช่างสิบหมู่คือช่างงานศิลปะ โดยในราชการของหลวงก็ต้องทำของใช้ในส่วนของราชการส่วนพระ ส่วนราชสกุล และบริการแก่ศาสนา บริการแก่ประชาชนจึงต้องมีช่างไว้มากมายหลายประเภท ช่างเหล่านี้ก็มาจากการรวบรวมคนที่มีความสามารถมีฝีมือจากพื้นถิ่นพื้นบ้านเอามาเป็นช่างหลวงรวมไว้ในหมู่ กรมช่างสิบหมู่เดิมก็ถูกรวมเป็นกรมศิลปากรแล้วก็มาเป็นกองหัตถศิลป์ใน สุดท้ายเปลี่ยนเป็นกรมศิลปากร ในปัจจุบัน
ฉะนั้นแล้วช่างสิบหมู่จึงไม่ได้หมายความว่าเป็นช่าง 10 ประเภทอย่างที่บางคนเข้าใจ
ปูพระพี่นาง

ปูพระพี่นาง เป็นปูน้ำจืดที่ค้นพบในประเทศไทยที่บริเวณฝั่งลำห้วย ตำบลท่าแฉลบ อำเภอศรีสวัสดิ์ จังหวัดกาญจนบุรี เมื่อ 26 กรกฎาคม พ.ศ. 2540 โดย นายมงคล วงศ์กาฬสินธุ์ นักวาดรูป และได้เก็บตัวอย่างส่งให้นักวิทยาศาสตร์ แห่งจุฬาลงกรณ์มหาวิทยาลัย เป็นผู้ตรวจสอบสายพันธุ์ และจุฬาลงกรณ์มหาวิทยาลัย ได้กราบทูลขอพระราชทานพระอนุญาตชื่อจาก สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นชื่อทางวิทยาศาสตร์ว่า "Potamon galyaniae" และชื่อไทยว่า “ ปูพระพี่นาง “ มีชื่อสามัญว่า Crimson Crab และได้รับพระราชานุญาต เมื่อวันที่ 22 กรกฎาคม พ.ศ. 2542 โดยจะทำการพิมพ์เผยแพร่ปูที่พบใหม่นี้ในวารสารต่างประเทศชื่อ Crustaceana , International Journal of Crustacean Research
ลักษณะมี 3 สี คือ สีแดงเลือดนก แดงส้ม และสีขาว โดยกระดองมีสีแดงเลือดนก ขอบของกระดอง ขอบเบ้าตา และริมฝีปากเป็นสีแดงส้ม ขาเดินทั้ง 4 คู่ เป็นสีแดงเลือดนก ยกเว้นตรงปลายประมาณ 1 ใน 3 ของก้ามหนีบทั้ง 2 ข้าง เป็นสีขาว กระดองขนาดกว้างประมาณ 4.6 ซม.
ปูกางร่ม

ปูกางร่ม (ชื่อวิทยาศาสตร์: "Neodorippe callida") ถูกค้นพบเมื่อ 24 มีนาคม พ.ศ. 2550 ที่บริเวณแหล่งน้ำจืดจังหวัดตรัง โดยนายอนันต์ สุตะพานิช จากกรมประมง ลำตัวเป็นรูปไข่แบน มีขนาดลำตัวตั้งแต่ 1.0-2.5 เซนติเมตร เมื่อโตเต็มวัยขนาดอยู่ที่ 2.0-2.5 เซนติเมตร
แคว้นบาเลนเซีย

แคว้นบาเลนเซีย  หรือ แคว้นวาเล็นซิอา (บาเลนเซีย:) เป็นแคว้นปกครองตนเองที่ตั้งอยู่ทางตอนกลาง-ตะวันออกเฉียงใต้ของประเทศสเปน ประกอบด้วย 3 จังหวัดเรียงจากทิศเหนือไปทิศใต้ ได้แก่ จังหวัดกัสเตยอน/กัสเต็ลโย จังหวัดบาเลนเซีย/วาเล็นซิอา และจังหวัดอาลิกันเต/อาลากันต์ (ชื่อในภาษาสเปน/ภาษาบาเลนเซีย)
แคว้นบาเลนเซียมีชายฝั่งติดกับทะเลเมดิเตอร์เรเนียนยาว 518 กิโลเมตร มีเนื้อที่ในการปกครอง 23,255 ตารางกิโลเมตร และมีประชากรประมาณ 4.9 ล้านคน (พ.ศ. 2559) ตามกฎหมายปกครองตนเองของแคว้น บาเลนเซียได้รับการจัดให้เป็น "ชาติ" (nationality) เช่นเดียวกับแคว้นอื่นบางแคว้นในสเปน มีภาษาราชการ 2 ภาษา ได้แก่ ภาษาสเปนและภาษาบาเลนเซีย (ชื่อเรียกของภาษากาตาลาในแคว้นนี้) ส่วนเมืองหลักของแคว้นคือ บาเลนเซีย (วาเล็นซิอา)
แจกันรูบิน

แจกันรูบิน  เป็นภาพลวงตาชนิดหนึ่ง คิดคันขึ้นประมาณ พ.ศ. 2458 โดย เอ็ดการ์ รูบิน นักจิตวิทยาชาวเดนมาร์ก เป็นภาพแจกันที่ด้านข้างสองด้านเป็นรูปใบหน้าคน
ลูกบาศก์แนแกร์

ลูกบาศก์แนแกร์  เป็นภาพลวงตาชนิดหนึ่ง คิดค้นโดยหลุยส์ อาลแบร์ แนแกร์ นักผลิกศาสตร์ชาวสวิส ใน พ.ศ. 2375 เป็นภาพโครงสร้างของลูกบาศก์ ภาพนี้สามารถมองให้ด้านหน้าของลูกบาศก์เป็นด้านหน้าหรือด้านหลังของภาพก็ได้
หลุยส์ อาลแบร์ แนแกร์

หลุยส์ อาลแบร์ แนแกร์ (10 เมษายน 2329 – 20 พฤศจิกายน 2404) เป็นนักผลิกศาสตร์ชาวสวิส เป็นผู้คิดค้นลูกบาศก์แนแกร์ซึ่งเป็นภาพลวงตาชนิดหนึ่งที่เป็นที่รู้จักกันแพร่หลาย
มณฑลมหาราษฎร์

มณฑลมหาราษฎร์ เป็นมณฑลหนึ่งในการปกครองส่วนภูมิภาคระบบมณฑลเทศาภิบาลของราชอาณาจักรสยามที่แบ่งออกจากมณฑลพายัพในปี พ.ศ. 2458 ครอบคลุมพื้นที่ทางด้านตะวันออกของมณฑลพายัพเดิม
ประวัติ.
ในปี พ.ศ. 2458 พระบาทสมเด็จพระมงกุฎเกล้าเจ้าอยู่หัว โปรดให้แยกนครลำปาง นครแพร่ และนครน่าน ออกเป็นมณฑลมหาราษฎร์ เนื่องจากมณฑลพายัพเป็นมณฑลที่มีเมืองใหญ่หลายเมือง และเมืองเหล่านั้นมีท้องที่กว้าง แยกอยู่ตามลุ่มน้ำถึง 3 ลุ่มน้ำ คือ ลุ่มน้ำเจ้าพระยา ลุ่มน้ำของ(โขง) ลุ่มน้ำคง(สาระวิน) มีพื้นที่ครอบคลุมทางด้านตะวันออกของมณฑลพายัพเดิม ตั้งสำนักข้าหลวงใหญ่มณฑลที่เมืองนครแพร่ และทรงพระกรุณาโปรดเกล้าฯให้มหาอำมาตย์ตรีพระยาเพชรรัตน์สงคราม เป็นสมุหเทศาภิบาล และมหาอำมาตย์โทเจ้าพระยาสุรสีห์วิสิษฐ์ศักดิ์ เป็นอุปราชมณฑลผู้ตรวจตรากำกับราชการ ต่อมาในปี พ.ศ. 2469 พระบาทสมเด็จพระปกเกล้าเจ้าอยู่หัว โปรดให้ยุบมณฑลมหาราษฎร์รวมกันมณฑลพายัพตามเดิม
รายพระนามและรายนามผู้ปกครอง.
เจ้าผู้ครองนครแพร่.
ตำแหน่งเจ้าผู้ครองนครแพร่ถูกยกเลิกในปี พ.ศ. 2445
แหล่งอ้างอิงอื่น.
ชัยวัฒน์ ปะสุนะ. (2564). ระบอบอาณานิคมของอังกฤษในพม่าและแหลมมลายู กับการจัดการมณฑลพายัพของรัฐสยาม ค.ศ. 1894-1933. วิทยานิพนธ์มหาบัณฑิต ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย.
วัดจองคำ (จังหวัดลำปาง)

วัดจองคำ พระอารามหลวง  ตั้งอยู่ที่ตำบลบ้านหวด ห่างจากตัวอำเภองาวไปทางทิศใต้ประมาณ 10 กิโลเมตรตามถนนพหลโยธินลำปาง-งาว เป็นวัดศิลปะไทยใหญ่ผสมพม่า พื้นที่วัดยาวถึงบนเขาไม่ปรากฏผู้สร้างชัดเจน สันนิษฐานว่าสร้างจากคหบดีชาวไทยใหญ่ที่ได้รับสัมปทานป่าไม้ในจังหวัดลำปางเพื่อเป็นพุทธบูชา
วัดจองคำเป็นปูชนียสถานที่สำคัญของจังหวัดลำปาง ได้รับการสถาปนาให้เป็น พระอารามหลวงชั้นตรี เมื่อ พ.ศ. 2549 ในวโรกาสมหามงคลที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ทรงครองสิริราชสมบัติครบ 60 ปี 
พระมหาเจดีย์พุทธคยาจำลอง วัดจองคำ เป็นพระเจดีย์ที่สร้างจำลองแบบขนาดเทียบเท่ากับพระมหาเจดีย์พุทธคยา ประเทศอินเดีย และมีหน่อต้นโพธิ์จากบริเวณพุทธคยาที่ตรัสรู้ของพระสัมมาสัมพุทธเจ้ามาปลูกบริเวณข้าง ๆ พระเจดีย์
คำนาม

คำนาม คือคำที่ทำหน้าที่เป็นชื่อของสิ่งของใด ๆ หรือชุดของสิ่งของใด ๆ เช่น สิ่งมีชีวิต วัตถุ สถานที่ การกระทำ คุณสมบัติ สถานะ อาการ หรือแนวคิด ในทางภาษาศาสตร์ คำนามเป็นหนึ่งในชนิดของคำแบบเปิดที่สมาชิกสามารถเป็นคำหลักในประธานของอนุประโยค กรรมของกริยา หรือกรรมของบุพบท
หมวดหมู่คำศัพท์ (ชนิดของคำ) ถูกนิยามในทางที่ว่าสมาชิกจะอยู่รวมกับนิพจน์ชนิดอื่น ๆ กฎทางวากยสัมพันธ์ของคำนามจะแตกต่างกันระหว่างภาษาต่าง ๆ ในภาษาอังกฤษ คำนามคือคำที่สามารถมาพร้อมกับคำนำหน้านาม (article) และคำคุณศัพท์กำหนดลักษณะ (attributive adjective) และสามารถทำหน้าที่เป็นคำหลัก (head) ของนามวลี
ชนิดของคำนามในภาษาไทย.
ชนิดของคำนามในภาษาไทย แบ่งได้เป็น 5 ชนิด ได้แก่
ลามาร์แซแยซ

"ลามาร์แซแยซ" ([la maʁsɛjɛz]; "เพลงแห่งเมืองมาร์แซย์") เป็นชื่อของเพลงชาติสาธารณรัฐฝรั่งเศสที่ใช้อยู่ในปัจจุบัน ประพันธ์คำร้องและทำนองโดย โกลด โฌแซ็ฟ รูเฌ เดอ ลีล เมื่อวันที่ 25 เมษายน พ.ศ. 2335 ที่เมืองสทราซบูร์ในแคว้นอาลซัส เดิมเพลงนี้มีชื่อว่า "ช็องเดอแกร์เดอลาร์เมดูว์แร็ง" ("เพลงมาร์ชกองทัพลุ่มน้ำไรน์") เดอลีลได้อุทิศเพลงนี้ให้แก่นายทหารชาวแคว้นบาวาเรีย (อยู่ในประเทศเยอรมนีในปัจจุบัน) ซึ่งเกิดในประเทศฝรั่งเศสผู้หนึ่ง คือจอมพลนีกอลา ลุคเนอร์ (Nicolas Luckner) เมื่อกองทหารจากเมืองมาร์แซย์ได้ขับร้องเพลงนี้ขณะเดินแถวทหารเข้ามายังกรุงปารีส ทำให้เพลงนี้เป็นที่รู้จักโดยทั่วไป และกลายเป็นเพลงปลุกใจในการร่วมปฏิวัติฝรั่งเศส ทั้งยังเป็นที่มาของชื่อเพลงลามาร์แซแยซดังปรากฏอยู่ในปัจจุบันด้วย
สมัชชาแห่งชาติฝรั่งเศสได้ออกประกาศรับรองให้เพลงลามาร์แซแยซเป็นเพลงชาติฝรั่งเศสเมื่อวันที่ 14 กรกฎาคม พ.ศ. 2338 ต่อมาเพลงนี้ได้ถูกงดใช้ในช่วงรัชสมัยของจักรพรรดินโปเลียนที่ 1 แห่งจักรวรรดิฝรั่งเศสที่ 1 และ พระเจ้าหลุยส์ที่ 18 และมีการนำเพลงอื่นมาใช้เป็นเพลงชาติฝรั่งเศสแทนในระยะเวลาดังกล่าวแทน โดยรัชสมัยของจักรพรรดินโปเลียนที่ 1 ใช้เพลงชาติที่ชื่อว่า "แวยงโอซาลูว์เดอล็องปีร์"  และ โดยรัชสมัยของพระเจ้าหลุยส์ที่ 18 ใช้เพลงชาติที่ชื่อว่า "เลอเรอตูร์เดแพร็งส์ฟร็องแซอาปารี"  หลังการปฏิวัติในปี พ.ศ. 2373 เพลงนี้ก็ได้กลับมาใช้เป็นเพลงชาติในระยะสั้น ๆ แต่ก็งดใช้อีกครั้งในสมัยของจักรพรรดินโปเลียนที่ 3 ตราบจนกระทั่งฝรั่งเศสเข้าสู่สมัยสาธารณรัฐที่ 3 เพลงนี้จึงได้รับการรับรองให้เป็นเพลงชาติอย่างถาวรเมื่อ พ.ศ. 2422
บทร้อง.
เนื้อร้องฉบับทางการ.
หมายเหตุ เนื้อร้องที่แสดงในหน้านี้เป็นเนื้อร้องฉบับทางการจากเว็บไซต์ของสำนักงานประธานาธิบดีฝรั่งเศส ส่วนการขับร้องเพลงนี้ในปัจจุบันนิยมร้องเฉพาะเนื้อร้องบทที่ 1 (บางครั้งรวมถึงบทที่ 3 และบทที่ 5) เท่านั้น
เนื้อร้องสำนวนอื่น.
หมายเหตุ เนื้อร้องที่แสดงในหน้านี้เป็นเนื้อร้องสำนวนอื่นซึ่งมิได้นับเป็นเพลงชาติ.
อิทธิพลของลามาร์แซแยซ.
ในประเทศรัสเซีย เพลงลามาร์แซแยซได้ถูกใช้เป็นเพลงปฏิวัติฝ่ายสาธารณรัฐโดยชาวรัสเซียซึ่งรู้ภาษาฝรั่งเศสในช่วงปลายคริสต์ศตวรรษที่ 18 ซึ่งไล่เลี่ยกับช่วงเวลาการปฏิวัติในฝรั่งเศส ถึงปี ค.ศ. 1875 ปีเตอร์ ลัฟรอฟ "  " นักปฏิวัติและนักทฤษฎีกลุ่ม ได้เขียนเพลงโดยใส่เนื้อร้องภาษารัสเซียขึ้นใหม่ตามทำนองเพลงลามาร์แซแยซ และให้ชื่อเพลงว่า "มาร์แซแยซของกรรมกร" "  " ซึ่งเพลงนี้ได้กลายเป็นเพลงปฏิวัติยอดนิยมเพลงหนึ่งในรัสเซียและได้มีการใช้ในการปฏิวัติรัสเซีย ค.ศ. 1905 ต่อมาเมื่อเกิดการปฏิวัติรัสเซียในเดือนกุมภาพันธ์ ค.ศ. 1917 เพลงนี้ก็ได้มีลักษณะเป็นกึ่งเพลงชาติของสาธารณรัฐที่ตั้งขึ้นใหม่ หลังเหตุการณ์การปฏิวัติเดือนตุลาคมซึ่งเกิดขึ้นในปีเดียวกัน เพลงนี้ก็ยังคงใช้เป็นเพลงปฏิวัติควบคู่กับเพลงแองเตอร์นาซิอองนาล
สำหรับประเทศไทย เพลงลามาร์แซแยซได้เป็นแรงดลใจให้คณะราษฏรคิดเพลงชาติขึ้นใหม่ในช่วงการปฏิวัติสยาม พ.ศ. 2475 และยังมีการนำทำนองไปใช้ในเพลงมาร์ชต่าง ๆ ที่มีชื่อเสียง อันได้แก่ เพลง "" ของมหาวิทยาลัยธรรมศาสตร์ (ม.ธ.ก. เป็นอักษรย่อนามมหาวิทยาลัยธรรมศาสตร์ เมื่อครั้งยังใช้ชื่อว่า "มหาวิทยาลัยวิชาธรรมศาสตร์และการเมือง") ซึ่งประพันธ์โดยทวีป วรดิลก ในช่วงพุทธทศวรรษที่ 2490 และเพลง "มาร์ชลาดยาว" ซึ่งประพันธ์โดย จิตร ภูมิศักดิ์ ขณะที่เขาถูกคุมขังในเรือนจำลาดยาว (เรือนจำคลองเปรม) ด้วยคดีการเมือง ระหว่างปี พ.ศ. 2503 - 2505 เพื่อใช้ร้องในงานรื่นเริงภายในคุก
เชิงอรรถ.
<templatestyles src="Reflist/styles.css" />
พระที่นั่งจักรวรรดิ์ไพชยนต์

พระที่นั่งจักรวรรดิ์ไพชยนต์ สร้างขึ้นโดยสมเด็จพระเจ้าปราสาททองเมื่อ พ.ศ. ๒๑๗๕ โดยสร้างเป็นปราสาทตรีมุขที่มุมกำแพงชั้นในของเขตพระราชฐานติดกับวัดพระศรีสรรเพชญ์ พระราชทานนามว่า "พระที่นั่งศิริยโสธรมหาพิมานบรรยงก์" 
ต่อมา สมเด็จพระเจ้าปราสาททองทรงพระสุบิน (ฝัน) ว่า สมเด็จพระอมรินทราธิราชเสด็จลงมานั่งแทบพระองค์และตรัสให้ตั้งจักรพยุหแล้วจึงหายไป เมื่อพระองค์เสด็จออกขุนนางทรงตรัวเล่าพระสุบินให้โหราพฤฒาจารย์ทั้งหลายฟัง พระมหาราชครูปโรหิตโหราพฤฒาจารย์ทูลว่า พระนามพระที่นั่งศิริยโสธรมหาพิมานบรรยงก์ที่พระราชทานนั้นเห็นไม่ต้องนามสมเด็จพระอมรินทราธิราชซึ่งลงมาบอกให้ตั้งจักรพยุห ซึ่งจักรพยุหนี้เป็นที่ตั้งใหญ่ในมหาพิไชยสงคราม จึงขอให้นำนามจักรนี้ให้เป็นนามของมหาปราสาทว่า "พระที่นั่งจักรวรรดิ์ไพชยนต์มหาปราสาท" สมเด็จพระเจ้าปราสาททองจึงโปรดให้เปลี่ยนนามมหาปราสาทตามคำกราบบังคมทูลของโหราพฤฒาจารย์
พระที่นั่งจักรวรรดิ์ไพชยนต์มีลักษณะเป็นปราสาทโถง มีสามชั้น สำหรับเป็นที่ประทับเพื่อทอดพระเนตรกระบวนแห่มหรสพ และการยกทัพพยุหยาตราผ่านบริเวณสนามไชยซึ่งอยู่หน้าพระที่นั่ง
พระที่นั่งวิหารสมเด็จ

พระที่นั่งวิหารสมเด็จ แต่เดิมเป็นพระที่นั่งมังคลาภิเษก สมัยสมเด็จพระนเรศวรมหาราชทรงใช้รับราชทูตเมืองละแวก(กัมพูชา) สมเด็จพระเอกาทศรถทรงใช้เป็นที่ประกอบพระราชพิธีประเวศพระนคร ต่อมาในสมัยสมเด็จพระเจ้าปราสาททอง พระที่นั่งถูกฟ้าผ่าจนไหม้เสียหายเกือบทั้งหมด พระองค์โปรดเกล้าให้รื้อและสร้างพระที่นั่งองค์ใหม่ขึ้นทดแทนใน พ.ศ. 2179 พระราชทานนามว่า พระที่นั่งวิหารสมเด็จ มีมุขหน้าและหลังยาว แต่มุขข้างสั้น ด้านซ้ายของพระที่นั่งมีโรงช้างเผือก
บุดด้า เบลส

บุดด้า เบลส  หรือ พระพุทธเจ้าอวยพร จากกลุ่มก้านคอคลับ ประกอบด้วยสมาชิก อุ๋ย–นที เอกวิจิตร, โต้ง–สุรนันต์ ชุ่มธาราธร มีแนวเพลงเป็นเร้กเก้แดนซ์ฮอลล์ มีสัญลักษณ์ประจำตัวที่นอกจากจะเป็นไฟเขียว ไฟแดง ไฟเหลือง ด้วยเนื้อหาที่อิงธรรมะช่วยส่งเสริมสร้างสรรค์สังคมด้วยหลักคำสอนในพระพุทธศาสนา "สภาองค์กรพระพุทธศาสนาแห่งประเทศไทย" จึงมอบรางวัล "“ต้นโพธิ์ทอง”" ให้แก่พวกเขา โดยเพลงที่ทำให้ได้รับรางวัลคือ ‘ใจเย็น’ ‘ลำยอง’ ‘ชิงหมาเกิด’ และ ‘ยาเสพติด’
สมาชิก.
นที เอกวิจิตร (อุ๋ย หรือ กุ๊ยอุ๋ย) 
หน้าที่ในวง ขับร้อง 
วันเกิด 14 พ.ศ. 2522 ( ปี)
สถานที่เกิด BKK 
การศึกษา สาขาการตลาด มหาวิทยาลัยรามคำแหง
อดีตเซลขายรถที่หันหลังจากงานขาย แต่ต่อมาได้เลิกจากอาชีพดังกล่าวเพื่อตั้งใจหาประสบการณ์ตามเป้าหมายของชีวิต เคยมีผลงานเพลงซึ่งเป็นที่คุ้นเคยหลายชิ้น จากพระเอกมิวสิกวิดีโอ เพลง “ ไม่ใช่ผู้ชาย” ของดูบาดู และผลงานเสียงในการ Featuring ให้กับศิลปิน "สิงห์เหนือเสือใต้" และ"ส้ม อมรา"อีกด้วย
ด้าน ชีวิตส่วนตัว อุ๋ย แต่งงานแล้วกับ แฟนสาวนอกวงการ เป็นจิตรกร ชื่อ อรนลิน โลจนะโกสินทร์ เมื่อวันที่ 20 ตุลาคม พ.ศ. 2565
สุรนันต์ ชุ่มธาราธร (โต้ง หรือ เก๋าโต้ง) 
ชื่อเล่น โต้ง 
หน้าที่ในวง rap 
วันเกิด 18 พ.ศ. 2519 ( ปี)
สถานที่เกิด โรงพยาบาล 
ฉายา เก๋าโต้ง 
การศึกษา 
Auckland University of Technology, New Zealand ประเทศนิวซีแลนด์
ทำหน้าที่โปรดิวเซอร์และพิธีกรยูบีซี มีความเชี่ยวชาญเฉพาะตัวด้านศิลปะป้องกันตัว อดีตอาจารย์สอนเทควันโด ปัจจุบันสอนคาโปเอร่า(ศิลปะป้องกันตัวแขนงหนึ่ง)ด้วย ซึ่งเคยได้เป็นแชมป์เทควันโดเกาะเหนือของนิวซีแลนด์ และเป็นผู้ริเริ่มก่อตั้งชมรมแม่ไม้เส้าหลิน แห่งประเทศไทย
อดีตสมาชิก.
กิตติพงษ์ คำศาสตร์ (เอ็ม หรือ โก๋เอ็ม) 
ชื่อเล่น เอ็ม 
หน้าที่ในวง(อดีต)ขับร้อง 
วันเกิด 24 พ.ศ. 2523 ( ปี)
สถานที่เกิด โรงพยาบาล ทำงานเกี่ยวกับศิลปะที่เน้นในเรื่องของการลงสีออกแบบบนกำแพงตามงานจ้างหรืออีเวนต์ที่ต้องการบรรยากาศแบบฮิปฮอปซีน เคยมีผลงานบันทึกเสียงร้องไว้ในอัลบั้มของ ส้ม อมราเช่นกัน ปัจจุบันทำผลงานเดียวสไตล์เพลงมาเป็นร็อคชื่อวง Goh M
ประวัติ.
ทั้งสามคนเริ่มพบกัน เริ่มจาก นทีกับสุรนันต์ คือสองจากห้าสมาชิก ซึ่งทำเพลงฮิปฮอปใต้ดิน แต่ภายหลังแยกตัวออกมา โดยนทีเล่าว่า "ตอนแรกผมอยู่เอวายเอ็ม (AYM) มีท้อป ที่ตอนนี้ทำดับเบิ้ลซิกส์ทู (662) เป็นตัวตั้งตัวตี เราทำเพลงกันเองที่บ้าน วันหนึ่งท้อปเขาขึ้นไปร้องฟรีไมค์ที่ผับ พี่โจ้ เห็นก็ชวนพวกเรามาร่วมงาน" 
ในอัลบั้มชุดแรกที่ชื่อ ไฟเขียว ไฟแดง นี้ทั้งสามคนช่วยกันแต่งเนื้อ โดยมี อุ๋ย เป็นโปรดิวเซอร์และทำดนตรีให้ มีเพลงดังอย่างชิงหมาเกิด และลำยองเป็นต้น
บุดด้า เบลส ยังมีผลงานร่วมกับศิลปินอื่นอย่าง ซาซ่า เสนาหอย และยังมีผลงานรวมในอัลบั้ม ก้านคอคลับ 2 
หลังจากนั้นมีผลงานอัลบั้มชุดที่ 2 ที่ชื่อ กัด มันส์ ดุ อัลบั้มนี้ กุ๊ยอุ๋ย รับหน้าที่เป็นโปรดิวเซอร์ และทำดนตรีรวมไปถึงเขียนเนื้อร้องเองเกือบทั้งหมด โดยสมาชิกที่เหลือคือกิตติพงษ์ สุรนันต์ยังคงรับหน้าที่ช่วยกัน
ปี 2561 บุดด้า เบลส(อุ๋ย) ได้ก่อตั้งค่าย PROM+ ภายใต้การดูแลของค่าย เลิฟอีส และได้ "นายนะ" และ "ทศกัณฐ์" จาก Show Me The Money Thailand มาเซ็นสัญญาเป็นศิลปินในค่ายฯ
ผลงาน.
ซิงเกิ้ลเดี่ยวของสมาชิก.
ที่ Goh M เคยเป็น PD กลับมาร่วมงานเพลงกันครั้งแรก
ผลงาน.
 ออนไลน์
ภาษาสินธ์

ภาษาสินธ์ เป็นภาษาของกลุ่มชนในเขตสินธ์ในเอเชียใต้ ปัจจุบันเป็นส่วนหนึ่งของประเทศปากีสถาน เป็นภาษาตระกูลอินโด-ยูโรเปียน แม้ว่าจะเป็นภาษาของชาวอารยัน แต่มีอิทธิพลจากภาษาของดราวิเดียนด้วย ผู้พูดภาษาสินธ์พบได้ทั่วโลก เนื่องจากการอพยพออกของประชากรเมื่อปากีสถานแยกตัวออกจากอินเดียเมื่อ พ.ศ. 2490 และสินธ์เป็นของปากีสถาน ภาษานี้เขียนด้วยอักษรอาหรับดัดแปลง ตั้งแต่ปี พ.ศ. 2491 รัฐบาลอินเดียพยายามให้ชาวสินธ์ในอินเดียเขียนด้วยอักษรเทวนาครีแต่ไม่มีการยอมรับเท่าที่ควร นอกจากนี้ชาวสินธ์ในอินเดียมีการเขียนภาษาสินธ์ด้วยอักษรขุทาพาทีอีกด้วย
การแพร่กระจายทางภูมิศาสตร์.
ภาษาสินธ์ใช้พูดในแคว้นสินธ์และแคว้นบาโลชิสถานในปากีสถาน เป็นภาษาหลักในโรงเรียนในแคว้นสินธ์ และเป็นภาษาที่สองในการาจีและแคว้นบาโลชิสถาน ในอินเดียมีผู้พูดภาษานี้ในรัฐราชสถาน รัฐคุชราต และรัฐมหาราษฏระ
ประวัติศาสตร์.
ภาษาที่เป็นที่มาของภาษาสินธ์คือภาษาอปภรามศา ปรากฤต ที่เรียกวรจทะ นักเดินทางจากเปอร์เซียและอาหรับได้เข้ามาประกาศศาสนาอิสลามในสินธ์เมื่อราว พ.ศ. 1284 ทำให้ภาษาอาหรับและภาษาเปอร์เซียเข้ามามีบทบาท ภาษาสินธ์ใช้เขียนวรรณคดีเมื่อราวพุทธศตวรรษที่ 19–23 มีทั้งเรื่องของผู้นับถือนิกายซูฟีและบทกวีทางศาสนาอิสลาม ใน พ.ศ. 2411 เจ้าราชรัฐบอมเบย์ได้ออกประกาศให้ใช้อักษรขุทาพาที ซึ่งเป็นอักษรมาตรฐานในบอมเบย์แทนอักษรอาหรับ ทำให้เกิดความวุ่นวายขึ้นในหมู่มุสลิม
สำเนียง.
สำเนียงสินธ์ สิรากีใช้พูดในสินธิ์ตอนบน สำเนียงวิโชลีใช้พูดในสินธิ์ตอนกลาง สำเนียงลารี ใช้พูดในสินธิ์ตอนล่าง สำเนียงลาซีใช้พุดในโกฮิสถาน ในบาลูชิสถาน สำเนียงทารี ใช้พูดทางตะวันออกเฉียงใต้ของสินธิ์ และบางส่วนของราชสถาน ประเทศอินเดีย สำเนียงกะฉี ใช้พูดในกุตาร์ และบางส่วนในคุชราต และทางใต้ของสินธ์ สำเนียงวิโชลีถือเป็นสำเนียงมาตรฐานของภาษา
การเขียน.
ก่อนจะมีการจัดรูปแบบมาตรฐานของการเขียน มีการใช้อักษรเทวนาครีและอักษรลันทา รวมทั้งดัดแปลงอักษรอาหรับแบบเปอร์เซียมาใช้ นอกจากนั้น ยังมีอักษรคุรมุขี อักษรขุทาพาที และอักษรศิกรรปุรี ซึ่งปรับรูปแบบมาจากอักษรลันฑา ในช่วงที่อังกฤษเข้ามาปกครอง จะใช้อักษรอาหรับเป็นอักษรมาตรฐาน แต่ก็ใช้อักษรเทวนาครีอย่างแพร่หลายเช่นกัน
อักษรอาหรับ.
มีการนำอักษรเปอร์เซียมาใช้เขียนภาษาสินธ์ตั้งแต่พุทธศตวรรษที่ 24 ยังใช้ในปากีสถานจนปัจจุบัน มีอักษร 52 ตัว โดยมีการเพิ่มอักษรใหม่ (ڄ ٺ ٽ ٿ ڀ ٻ ڙ ڍ ڊ ڏ ڌ ڇ ڃ ڦ ڻ ڱ ڳ ڪ) เพื่อใช้แทนเสียงในภาษาสินธ์
อักษรเทวนาครี.
เป็นอักษรที่ใช้เขียนภาษาสินธ์ในอินเดีย รูปแบบสมัยใหม่เป็นรูปแบบที่กำหนดโดยรัฐบาลอินเดียใน พ.ศ. 2491 แต่ยังไม่ได้รับการยอมรับอย่างสมบูรณ์ จึงมีการใช้ทั้งอักษรอาหรับและอักษรเทวนาครี
คำศัพท์.
นอกจากคำศัพท์ที่มาจากภาษาสันสกฤตแล้ว ภาษาสินธ์ยังยืมคำจำนวนมากมาจากภาษาอาหรับ และภาษาเปอร์เซีย ต่อมายังได้รับอิทธิพลจากภาษาอังกฤษ ภาษาฮินดีและภาษาอูรดู ปัจจุบันภาษาสินธ์ในปากีสถานได้รับอิทธิพลจากภาษาอูรดู มีคำยืมจากภาษาอาหรับและเปอร์เซีย ส่วนในอินเดีย ได้รับอิทธิพลจากภาษาฮินดี และมีคำยืมจากภาษาสันสกฤต
สัทวิทยา.
ภาษาสินธ์มีเสียงสระและพยัญชนะมากเมื่อเทียบกับภาษาอื่น ๆ มีเสียงพยัญชนะ 46 เสียง และสระ 16 เสียง
ภาษาเรเงา

ภาษาเรเงา หรือภาษาโรเงา มีผู้พูดทางภาคกลางและภาคใต้ของเวียดนาม มีผู้พูดในประเทศเวียดนาม 16,000 คน (พ.ศ. 2545) จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก โดยอยู่ในกลุ่มย่อยบะห์นาริกเหนือ เขียนด้วยอักษรละติน
ภาษาแสก

ภาษาแสก เป็นภาษาตระกูลขร้า-ไทที่ชาวแสกใช้พูดบริเวณสองฝั่งแม่น้ำโขงในแขวงคำม่วน ประเทศลาวและจังหวัดนครพนม ประเทศไทย ผู้พูดภาษานี้เหลือน้อยเพราะคนรุ่นใหม่หันไปพูดภาษาลาวและภาษาอีสานมากขึ้น 
สัทวิทยา.
พยัญชนะ.
พยัญชนะต้น.
ภาษาแสกมีเสียงพยัญนะต้น 22 เสียงดังนี้
พยัญชนะสะกด.
พยัญนะสะกดของภาษาแสกมี 10 เสียงดังนี้
ตัวอย่าง.
แม้ภาษาแสกจะอยู่ในตระกูลภาษาขร้า-ไท แต่ก็ได้มีการปะปนกับภาษาเวียดนามบางคำจึงมีลักษณะแตกต่างไปจากภาษาอีสานทั่วไป และจะมีการใช้สระอือซึ่งตรงกับสระใอ ในภาษาไทยเช่น
ช็อต ชาร์จ ช็อก ร็อก คอนเสิร์ต

ช็อต ชาร์จ ช็อก ร็อก คอนเสิร์ต  เป็นคอนเสิร์ตการแสดงของศิลปินร็อกไทยในสังกัดอาร์เอส นำโดย หิน เหล็ก ไฟ, ไฮ-ร็อก, หรั่ง ร็อกเคสตร้า, พิสุทธิ์ ทรัพย์วิจิตร และ เสือ - ธนพล อินทฤทธิ์ เคยจัดมาแล้วทั้งหมด 5 ครั้ง ในปี พ.ศ. 2536 - 2538, พ.ศ. 2556 และ พ.ศ. 2566
ช็อต ชาร์จ ช็อก ร็อก คอนเสิร์ต นับเป็นคอนเสิร์ตประวัติศาสตร์อีกครั้งหนึ่งของวงการดนตรีไทย เพราะเป็นครั้งแรกที่มีการแสดงคอนเสิร์ตด้วยศิลปินร็อกชาวไทยล้วน ๆ และประสบความสำเร็จอย่างงดงาม และเป็นคอนเสิร์ตชุดเหมือนกับเทศกาลคอนเสิร์ตของต่างประเทศ เช่น มอนสเตอร์ส ออฟ ร๊อก (Monsters of Rock) ประเทศอังกฤษ ซึ่งในช่วงเวลานั้นกระแสดนตรีในเมืองไทยให้ความสนใจในดนตรีร็อกเป็นอย่างมาก
เพลงประจำคอนเสิร์ต.
เพื่อนกัน.
"เพื่อนกัน" เป็นซิงเกิลพิเศษโดยวงหิน เหล็ก ไฟ, ไฮ-ร็อก และ หรั่ง ร็อกเคสตร้า ซึ่งได้จัดทำขึ้นเป็นเพลงประจำคอนเสิร์ต ช็อต ชาร์จ ช็อก ร็อก ในครั้งแรก และใช้เป็นเพลงปิดคอนเสิร์ตที่ศิลปินร้องร่วมกันทั้งหมดในครั้งแรกและครั้งที่ 3 ประพันธ์คำร้องและทำนองโดยปฐมพงศ์ สมบัติพิบูลย์ และเพลงนี้ยังได้ถูกบรรจุไว้ในอัลบั้มชุดพิเศษ "ร็อกเพื่อนกัน" ที่รวบรวมเพลงฮิตของหรั่ง ร็อกเคสตร้า, หิน เหล็ก ไฟ และไฮ-ร็อก มาไว้ในชุดเดียวกัน ซึ่งเผยแพร่หลังจบคอนเสิร์ต ช็อต ชาร์จ ช็อก ร็อก ในครั้งแรก
พลังรัก 2023.
"พลังรัก 2023" เป็นซิงเกิลพิเศษโดยวงหิน เหล็ก ไฟ, เป้ ไฮ-ร็อก, พิสุทธิ์ ทรัพย์วิจิตร, หรั่ง ร็อกเคสตร้า และ เสือ - ธนพล อินทฤทธิ์ ซึ่งได้นำเพลง พลังรัก ในอัลบั้มชุดแรกของวงหิน เหล็ก ไฟ มาตีความใหม่ เพื่อใช้เป็นเพลงประจำคอนเสิร์ต ช็อต ชาร์จ ช็อก เรียล ร็อก รีเทิร์น ที่จัดขึ้นในช่วงปลายปี พ.ศ. 2566 โดยมีการเปิดตัวมิวสิกวิดีโอครั้งแรกในงานแถลงข่าวคอนเสิร์ตนี้เมื่อวันที่ 2 พฤศจิกายน และเผยแพร่ในยูทูบในวันเดียวกัน
ชุดตัวอักษรโทแคเรียน

ชุดตัวอักษรโทแคเรียน มีอีกชื่อว่า อักษรคุปตะเฉียงเอเชียกลาง หรือ อักษรพราหมีเตอร์กิสถานเหนือ เป็นอักษรสระประกอบที่ใช้ระบบเครื่องหมายเสริมสัทอักษรเพื่อเชื่อมโยงสระกับสัญลักษณ์พยัญชนะ เป็นส่วนหนึ่งของตระกูลอักษรพราหมีที่เคยใช้เขียนภาษากลุ่มโทแคเรียน ซึ่งส่วนใหญ่มาาจากคริสต์ศตวรรษที่ 8 (กับบางส่วนที่ปรากฏก่อนหน้า น่าจะ ค.ศ. 300) ซึ่งจดลงบนใบลาน แผ่นไม้ และกระดาษจีน วัสดุเหล่านี้ได้รับการรักษาจากสภาพภูมิอากาศที่แห้งแล้งมากในแอ่งตาริม
ท่าอากาศยานนานาชาติอินช็อน

ท่าอากาศยานนานาชาติอินช็อน (ฮังกึล: 인천국제공항, ฮันจา: 仁川國際空港) ตั้งอยู่ที่เกาะย็องชง เมืองอินช็อน ประเทศเกาหลีใต้ ซึ่งอยู่ทางตะวันตกของโซล โดยเป็นท่าอากาศยานหลักของเกาหลีใต้ และสายการบินแห่งชาติอย่างโคเรียนแอร์ รวมทั้งเอเชียน่าแอร์ไลน์ และคาร์โก360 แทนที่ท่าอากาศยานกิมโป (เดิมคือท่าอากาศยานนานาชาติกิมโป) นับตั้งแต่ พ.ศ. 2544 เป็นต้นมา อินช็อนยังได้รับการยอมรับจากสกายแทร็ก ว่าเป็นท่าอากาศยานระดับ 5 ดาว ร่วมกันกับชางงีของสิงคโปร์ และฮ่องกงของจีน ใน พ.ศ. 2552 ท่าอากาศยานนานาชาติอินช็อนได้รับการลงคะแนนให้เป็นท่าอากาศยานที่ดีที่สุดในโลกจากการจัดอันดับโดยสกายแทร็ก นอกจากนี้ อินช็อนยังได้ครองตำแหน่งท่าอากาศยานที่ดีที่สุดในโลกต่อเนื่องเป็นเวลา 12 ปี ตั้งแต่ปี พ.ศ. 2548 ถึง 2559 จากการจัดอันดับโดยเอเอสคิว (Airport Service Quality) 
ปัจจุบัน ท่าอากาศยานนานาชาติอินช็อนมีอาคารผู้โดยสาร 2 อาคาร โดยอาคารผู้โดยสาร 2 หรือเทอร์มินอล 2 ได้เปิดใช้บริการในเดือน ม.ค. ปี พ.ศ. 2561 ผู้โดยสารสามารถเดินทางระหว่างอาคารผู้โดยสารทั้ง 2 อาคารโดยใช้บริการรถบัสฟรีที่มีให้บริการทุก 5 นาที หรือรถไฟเออาร์อีเอ็กซ์ (AREX: Airport Railroad Express) ซึ่งมีค่าใช้จ่ายประมาณ 900 วอน
ในปี 2562 ท่าอากาศยานนานาชาติอินช็อนให้บริการผู้โดยสารขาเข้าและขาออกรวมกันจำนวน 71,169,722 คน และมีปริมาณไฟลท์รวม 404,104 ไฟลท์
สายการบินและจุดหมายปลายทาง.
ท่าอากาศยานแห่งนี้มีสายการบินให้บริการมากกว่า 80 สาย โดยสายการบินที่มีจำนวนผู้โดยสารมากที่สุดคือ โคเรียนแอร์ ตามมาด้วยเอเชียนาแอร์ไลน์
แฟนแทสติกโฟร์

แฟนแทสติกโฟร์  เป็นบันเทิงคดีเกี่ยวกับซูเปอร์ฮีโร่ซึ่งเป็นกลุ่มคน 4 คน เป็นหนังสือการ์ตูนวางจำหน่ายโดยมาร์เวลคอมิกส์ คอมิคเล่มแรกก็คือ The Fantastic Four #1 (พฤศจิกายน 1961) แฟนแทสติกโฟร์เป็นกลุ่มซูเปอร์ฮีโร่แรก ๆ เขียนและแก้ไขโดยสแตน ลี และผู้วาดภาพ / และช่วยแต่งเนื้อเรื่องคือแจ็ก เคอร์บี
ต้มยำกุ้ง (ภาพยนตร์)

ต้มยำกุ้ง  เป็นภาพยนตร์ศิลปะการต่อสู้ ที่นำแสดงโดย ทัชชกร ยีรัมย์ หรือ จา พนม ผลงานการกำกับโดย ปรัชญา ปิ่นแก้ว ออกฉายในวันที่ 11 สิงหาคม ปี พ.ศ. 2548 ในประเทศไทย ภาพยนตร์ทำรายได้ในประเทศไทย 183.35 ล้านบาท (เฉพาะ กรุงเทพมหานคร ปริมณฑล และจังหวัดเชียงใหม่)
เรื่องย่อ.
การเดินทางข้ามโลกของ “ขาม” (จา พนม ยีรัมย์) เด็กหนุ่มบ้านป่าที่ชีวิตต้องพลิกผันโดยเงื้อมมือของผู้มีอิทธิพลระดับประเทศที่ลักพาช้างพลายสองพ่อลูก ซึ่งเด็กหนุ่มและ “พ่อของขาม” (โสรธร รุ่งเรือง) เขารักดั่งชีวิต และมีความมุ่งหมายอันสูงสุดที่จะมอบเป็นคชบาทแด่ในหลวง ไปขาย ณ เครือรัฐออสเตรเลีย ทางเดียวที่จะช่วยเหลือและรักษาชีวิตของช้างอันเป็นที่รักของเขาได้ นั่นก็คือ การบุกตะลุยถึงถิ่นเสือ โดยการเดินทางข้ามโลก
เรื่องไม่ง่ายอย่างใจคิด แม้เขาจะได้รับความช่วยเหลือจาก “จ่ามาร์ค” (หม่ำ จ๊กมก) นายตำรวจไทยและ “ปลา” (บงกช คงมาลัย) สาวไทยที่ถูกหลอกมาขายตัวในนครซิดนีย์ ก็ตาม แต่ที่นั่น เขากลับต้องไปพัวพันกับการไล่ล่าของแก๊งมาเฟียที่นำโดย “มาดามโรส” (จิน ซิง) ที่มีลูกสมุนต่างชาติที่เต็มไปด้วยฝีมือทางการต่อสู้อย่าง “จอห์นนี่” (จอห์นนี่ เหงียน) และ “ทีเค” (นาธาน โจนส์) พร้อมลูกสมุนย่อยที่มีฝีไม้ลายมือทางการต่อสู้เหลือรับอย่าง “คาโปเอร่า” (ลาธีฟ คราวเดอร์) และ “วูซู” (จอน ฟู) อย่างไม่ได้ตั้งใจ
ณ วินาทีนี้ การต่อสู้ข้ามชาติเพื่อเอาชีวิตรอดของเด็กหนุ่มและเพื่อนพ้อง ได้เริ่มต้นขึ้นแล้ว เพื่อตามหาและช่วยเหลือ พ่อใหญ่ และ ขอน ช้างพ่อลูก ที่เปรียบได้กับญาติพี่น้องของเขา นำไปสู่บททดสอบและการต่อสู้ครั้งสำคัญที่สุดในชีวิตของเขาให้โลกได้ล่วงรู้ถึง อานุภาพของ "ไม้มวยไทยโบราณ" ที่หนักหน่วง รุนแรง และยังไม่เคยได้รับการเปิดเผยมาก่อน โดยเฉพาะ "ตำนานมวยคชสาร" 
รางวัลในประเทศไทย.
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป
ชาวอารยัน

ชาวอารยัน เป็นชนเผ่าที่มีถิ่นกำเนิดในบริเวณเทือกเขาคอเคซัส ปัจจุบันอยู่บริเวณประเทศจอร์เจีย และได้อพยพออกเป็นสามกลุ่มโดยกลุ่มหนึ่งก็ได้กระจายตัวไปอยู่ในแถวประเทศอินเดียลุ่มแม่น้ำสินธุกลุ่มนี้เรียกว่ากลุ่ม "อินโดอารยัน" อีกกลุ่มหนึ่งกระจายตัวไปทางเปอร์เซียแถวทะเลสาบแคสเปียนกลุ่มนี้เรียกว่า "อินโดอิเรเนียน" และอีกกลุ่มหนึ่งกระจายตัวไปแถวยุโรปแถบกรีซและอิตาลีกลุ่มนี้เรียกว่า "อินโดยูโรเปียน" 
ชาวอารยันคาดว่าได้รับอิทธิพลทางวัฒนธรรมหลายอย่างจากอารยธรรมเมโสโปเตเมีย ชาวอินโดอารยันเป็นผู้วางรากฐานระบบวรรณะในประเทศอินเดียเพื่อปกครองชาวดราวิเดียนที่อาศัยในลุ่มบริเวณแม่น้ำสินธุ สันนิษฐานว่าระบบวรรณะรับอิทธิพลมาจากประมวลกฎหมายฮัมมูราบี ที่แบ่งชนชั้นออกเป็นสามชนชั้น คือ ปกครอง ทั่วไป และทาส
เฟดเอกซ์เอกซ์เพรส

เฟดเอกซ์ เอกซ์เพรส (อังกฤษ: FedEx Express) เป็นสายการบินขนส่งสินค้าของเฟดเอกซ์ คอร์ปอเรชั่น มีสำนักงานใหญ่อยู่ที่เมืองเมมฟิส ในรัฐเทนเนสซี สหรัฐอเมริกา ก่อตั้งขึ้นเมื่อปีพ.ศ. 2514 และเริ่มให้บริการในวันที่ 17 เมษายน พ.ศ. 2515 จากท่าอากาศยานนานาชาติเมมฟิส และเติบโตขึ้นอย่างรวดเร็ว จนเริ่มให้บริการไปยังทวีปยุโรป และเอเชีย ตั้งแต่ปีพ.ศ. 2527 เป็นต้นมา
ฝูงบิน.
ข้อมูล ณ พฤษภาคม พ.ศ. 2561
เดิมทีเฟดเอกซ์ได้สั่งซื้อเครื่องบินแอร์บัส เอ 380-800F จำนวน 10 ลำ และพิจารณาสำรองไว้อีก 10 ลำ โดยจะเป็นลูกค้าส่งมอบรายแรก ในเดือนสิงหาคม พ.ศ. 2551 และผลจากการเลื่อนส่งมอบออกไปถึง 2 ปี เฟดเอกซ์จึงยกเลิกคำสั่งซื้อไปในที่สุด และได้หันไปสั่งซื้อเครื่องบินโบอิง 777F จำนวน 15 ลำแทน ซึ่งจะส่งมอบในปีพ.ศ. 2552 อย่างไรก็ตามเฟดเอกซ์ได้ให้ข่าวไว้ว่าจะพิจารณา เอ 380F อีกครั้ง เมื่อแอร์บัสสามารถมีความคล่องตัวในการผลิตมากขึ้น
นอกจากนี้เฟดเอกซ์ ยังพิจารณาจะเปลี่ยนเครื่องบินโบอิง 727 ซึ่งมีอายุการใช้งานนานแล้ว เป็นเครื่องบินโบอิง 757-200 จำนวน 90 ลำ ซึ่งคาดว่าจะเริ่มส่งมอบได้ตั้แต่ปีพ.ศ. 2551 เป็นต้นไป
เฉิ่ม

เฉิ่ม เป็นภาพยนตร์ไทยที่ออกฉายในปี พ.ศ. 2548 ผลงานกำกับเรื่องที่สองของ คงเดช จาตุรันต์รัศมี นักเขียนบทผู้เคยมีผลงานจาก สยิว เดอะเล็ตเตอร์ จดหมายรัก และผู้เขียนบทปรับแก้ใน ต้มยำกุ้ง
เรื่องย่อ.
เรื่องราวความรักและความผูกพันของ "สมบัติ ดีพร้อม" (เพ็ชรทาย วงศ์คำเหลา หรือ หม่ำ จ๊กมก) คนขับรถแท็กซี่กะดึก ผู้มีบุคลิกเฉิ่มๆ เหมือนกับชื่อภาพยนตร์ ชอบฟังเพลงสุนทราภรณ์ทางวิทยุเอเอ็ม ชอบเขียนจดหมายเข้าไปในรายการวิทยุ ชอบกินต้มเลือดหมูร้านเดิมๆ เหมือนกันทุกวัน คนขับแท็กซี่ที่มีอดีตที่ขมขื่น กับ "นวล" (วรนุช วงษ์สวรรค์) สาวบริการในอาบอบนวด
วัสดุทนไฟ

วัสดุทนไฟ หรือวัตถุทนไฟ (Refractory) เป็นคำมาจาก ภาษาละตินว่า Refractarius ซึ่งมีความหมายว่า ดื้อ ไม่เปลี่ยนแปลง เป็นสารประกอบประเภท Inorganic ที่มีคุณสมบัติทนต่อการใช้งานที่อุณหภูมิสูง 
คำจำกัดความ.
สารประกอบประเภท Oxide ที่ไม่เปลี่ยนแปลงคุณลักษณะ เมื่ออยู่ในสภาวะที่มีอุณหภูมิสูง
คุณสมบัติ.
วัสดุทนไฟ จะมีคุณสมบัติพื้นฐานดังนี้
ประเภท.
วัสดุทนไฟ สามารถแบ่งประเภท ออกได้ใน 2 ลักษณะ
กระบวนการผลิต.
การใช้งานวัสดุทนไฟ โดยเบื้องต้น จะต้องเลือกให้เหมาะสมกับลักษณะในการติดตั้ง จากนั้นจึงเลือกวัสดุทนไฟ ที่มีองค์ประกอบที่เหมาะสมกับสภาพการใช้งาน
สำหรับวิธีการผลิต มีแตกต่างหลายแบบ ส่วนใหญ่จะขึ้นกับลักษณะของวัสดุทนไฟ ได้แก่
ผลิตภัณฑ์ที่ผ่านกระบวนการขึ้นรูปแล้ว จะถูกทำให้รูปร่างคงตัว และมีความแข็งแรงสูงขึ้น ซึ่งอาจจะใช้ปฏิกิริยาเคมี หรือการเผาที่อุณหภูมิแตกต่างๆ กันตามชนิดของวัสดุทนไฟดังกล่าว
วันดี วราวิทย์

ศ.พ.ญ.วันดี วราวิทย์ อาจารย์พิเศษภาควิชากุมารเวชศาสตร์ คณะแพทยศาสตร์ โรงพยาบาลรามาธิบดี ผู้ได้รับรางวัลมหิดล-บี บราวน์ เพื่อการแพทย์และสาธารณสุขไทย ประจำปี พ.ศ. 2550 เป็นผู้คิดค้นสูตรน้ำเกลือแร่รักษาโรคท้องร่วง โดยใช้อุปกรณ์ที่มีอยู่ทุกครัวเรือน สามารถช่วยชีวิตผู้ป่วยอุจจาระร่วงเฉียบพลันที่อยู่ห่างไกล อีกทั้งลดจำนวนผู้ป่วยที่นอนรักษาด้วยการให้น้ำเกลือทางหลอดเลือดเหลือเพียง 7% ซึ่งต่ำกว่าการเข้ารับการรักษาในโรงพยาบาลทั่วไปที่มีประมาณร้อยละ 12%
ภาษาโควาร์

ภาษาโควาร์  จัดอยู่ในภาษากลุ่มดาร์ดิก มีผู้พูดหลักในชิตรัล ประเทศปากีสถานทางตะวันตกฉียงเหนือ ในหุบเขายาซินและคูปิส ในคลิกิส บางส่วนของสวัตตอนบน เป็นภาษาที่สองในคลิกิสและฮันซา เชื่อกันว่ามีผู้พูดภาษาโควาร์จำนวนเล็กน้อยในอัฟกานิสถาน จีน อินเดีย ทาจิกิสถานและในกรุงอิสตันบูล
ภาษาโควาร์มีลักษณะของภาษาตระกูลอินโด-ยุโรเปียน อย่างชัดเจน ตัวอย่างเช่นการใช้สรรพนาม
ภาษาโควาร์ได้รับอิทธิพลจากภาษากลุ่มอิหร่านมากกว่าภาษาอื่นในกลุ่มดาร์ดิกด้วยกัน แต่มีหน่วยคำจากภาษาสันสกฤตน้อยกว่าภาษาชินาหรือภาษาโกฮิสถาน Colonel Biddulph เป็นชาวตะวันตกรุ่นแรก ๆ ที่ศึกษาภาษาโควาร์และกล่าวว่าภาษาโควาร์สืบทอดมาจากภาษาอเวสตะ ภาษาเปอร์เซียโบราณ และภาษาสันสกฤต เขียนด้วยอักษรอาหรับแบบภาษาอูรดู
วิริยะประกันภัย

บริษัท วิริยะประกันภัย จำกัด (มหาชน) เป็นบริษัทที่ประกอบการธุรกิจประกันภัยในประเทศไทย โดยเน้นที่การประกันวินาศภัย
ประวัติ.
ได้ก่อตั้งเมื่อวันที่ 3 กุมภาพันธ์ พ.ศ. 2490 และเริ่มให้บริการธุรกิจด้านการประกันภัย ด้วยทุนจดทะเบียน 5 ล้านบาท ภายใต้ชื่อ “บริษัท อาเซียพาณิชยการ (ประกันภัย)จำกัด” โดยเริ่มต้นให้บริการ การประกันอัคคีภัย และการประกันภัยขนส่งทางทะเล ภายใต้การบริหารงานของ คุณ เล็ก วิริยะพันธุ์ ตั้งอยู่ที่ถนน กรุงเกษม เขต ป้อมปราบ ต่อมาในปี พ.ศ. 2524 ได้เพิ่มการบริการด้านการประกันภัยรถยนต์ และการประกันภัยเบ็ดเตล็ด ต่อมาในปี พ.ศ. 2525 คณะกรรมการได้มีมติให้เปลี่ยนชื่อเป็น บริษัท วิริยะประกันภัย จำกัด เพื่อสอดคล้องกับบริษัทเดิมคือ บริษัท วิริยะพานิช จำกัด ผู้ผลิต และจำหน่ายน้ำมันทาไม้ตราปลาตะเพียน และยาแก้ไอวิริยะ ในปี พ.ศ. 2566 นางสุวพร ทองธิว เป็น ประธานกรรมการบริหาร และนายอมร ทองธิว เป็นกรรมการผู้จัดการ
นายกรัฐมนตรีสหราชอาณาจักร

นายกรัฐมนตรีสหราชอาณาจักร  หรือเรียกอย่างเป็นทางการว่า นายกรัฐมนตรีแห่งสหราชอาณาจักรบริเตนใหญ่และไอร์แลนด์เหนือ เป็นตำแหน่งหัวหน้ารัฐบาลในสมเด็จพระเจ้าแผ่นดินแห่งสหราชอาณาจักร การกำหนดนโยบายและการบริหารราชการแผ่นดินต่าง ๆ ถือเป็นความรับผิดชอบของนายกรัฐมนตรีและคณะรัฐมนตรีต่อพระมหากษัตริย์ รัฐสภา พรรคการเมือง และโดยเฉพาะอย่างยิ่งต่อผู้มีสิทธิเลือกตั้ง ตำแหน่งนายกรัฐมนตรีถือเป็นหนึ่งในสี่อำมาตย์นายก ซึ่งหมายถึงผู้บริหารสูงสุดทั้งสี่ของรัฐบาล นายกรัฐมนตรีคนปัจจุบัน คือเคียร์ สตาร์เมอร์ หัวหน้าพรรคแรงงาน หลังจากชนะการเลือกตั้ง ค.ศ. 2024
คณะรัฐบาลสหราชอาณาจักรไม่ได้ดำรงอยู่ด้วยบทบัญญัติตามรัฐธรรมนูญหรือกฎหมายใด ๆ แต่ดำรงอยู่ด้วยธรรมเนียมประเพณีการปกครองที่มีมาช้านาน โดยกำหนดให้พระมหากษัตริย์จะต้องแต่งตั้งนายกรัฐมนตรีซึ่งเป็นบุคคลผู้สามารถทำให้สภาสามัญชนไว้วางใจในตัวเขาได้ บุคคลนั้นมักจะเป็นผู้นำพรรคหรือกลุ่มทางการเมืองซึ่งเป็นฝ่ายที่ครองเสียงจำนวนมากที่สุดในที่ประชุม ตำแหน่งนายกรัฐมนตรีเองก็ไม่ได้ถูกตั้งขึ้นมาโดยทันทีแต่เกิดจากพัฒนาการในอดีตที่ค่อย ๆ สะสมทีละเล็กน้อยในช่วงเวลาสามร้อยปี ไม่ว่าจะเป็นพัฒนาการทางกฎหมายที่สภาได้ตราขึ้นมากมายก็ดี พัฒนาการทางการเมืองก็ดี หรือตลอดจนเหตุร้ายต่าง ๆ ก็ดี โดยตำแหน่งนี้มีต้นกำเนิดครั้งแรกในช่วงข้อตกลงการปฏิวัติ (ค.ศ. 1688–1720) ซึ่งทำให้อำนาจสูงสุดถูกย้ายจากพระมหากษัตริย์มาที่สภา แม้ว่าในทางพฤตินัย พระมหากษัตริย์ยังทรงไว้ซึ่งอิทธิพลซึ่งฝังรากรึกอยู่กับกลุ่มอำนาจทางการเมือง แต่ในทางนิตินัยแล้ว นายกรัฐมนตรีคือหัวหน้ารัฐบาลตามกฎหมาย ฉะนั้นการที่พระมหากษัตริย์จะยังคงปกครองประเทศทางอ้อมได้ จึงต้องอาศัยการปกครองผ่านนายกรัฐมนตรีซึ่งสามารถชักจูงเสียงข้างมากในสภาได้
โดยตำแหน่งแล้ว นายกรัฐมนตรียังดำรงตำแหน่งอื่น ๆ ควบคู่กันอีก อาทิ ขุนคลังเอก, รัฐมนตรีกิจการพลเรือน และได้รับสิทธิพิเศษให้พำนักอยู่ในบ้านเลขที่ 10 ถนนดาวนิง ตลอดที่ดำรงตำแหน่ง นายกรัฐมนตรีไม่มีวาระการดำรงตำแหน่ง นายกรัฐมนตรีอาจเสนอชื่อสมาชิกสภาสามัญชนคนใดคนหนึ่งขึ้นเป็นนายกรัฐมนตรีคนใหม่แทนเมื่อใดก็ได้
อดีตนายกรัฐมนตรีที่มีชีวิตอยู่.
ปัจจุบันมีอดีตนายกรัฐมนตรีสหราชอาณาจักรที่ยังมีชีวิตอยู่ ทั้งสิ้น 8 คน ดังรายนามด้านล่าง
เรือหลวงนาคา

เรือหลวง"นาคา" (LSSL-751)  เป็นเรือประจำการในสังกัดกองเรือยกพลขึ้นบก กองเรือยุทธการ เมื่อวันที่ 4 ตุลาคม พ.ศ 2509 โดย พระบาทสมเด็จพระเจ้าอยู่หัว ทรงพระกรุณาโปรดเกล้า พระราชทานชื่อเรือว่า “เรือหลวง"นาคา"” ซึ่งเป็นชื่อเกาะในอำเภอถลาง จ.ภูเก็ต 
ปัจจุบัน เรือหลวงนาคาหยุดภารกิจ ลงวันที่ 4 ตุลาคม พ.ศ. 2549 และได้มีการส่งมอบเรือเมื่อวันที่ 22 พฤษภาคม พ.ศ. 2550 ให้เป็นเรือพิพิธภัณฑ์ทางประวัติศาสตร์ในประเทศสหรัฐอเมริกา 
ลักษณะเรือ.
ลักษณะเป็นเรือสนับสนุนการยกพลขึ้นบก ติดอาวุธปืน 15 กระบอก (ตอนสร้างติดไว้ 38 กระบอก) ฉายาว่า "เรือบรรทุกปืน" ความยาวเรือตลอดลำ 47.40 เมตร ความกว้างสูงสุด 7 เมตร ระวางขับน้ำ 387 ตัน ความเร็วสูงสุด 13 น๊อต เครื่องจักรใหญ่ดีเซล 2 เครื่อง
ประวัติ.
เรือหลวงนาคา เดิมชื่อ แอลซีเอส (Landing Craft Support) ซึ่งมีทั้งหมด 130 ลำ ได้ประจำการและเข้าร่วมรบในสมัยสงครามโลกครั้งที่ 2 โดยเรือหลวงนาคาเป็นเรือลำที่ 102 สร้างในเดือนมีนาคม พ.ศ. 2488 ณ อู่ต่อเรือ คอมเมอร์เชี่ยล ไอรอน เวิร์ก (Commercial Iron Work) เมืองพอร์ตแลนด์ รัฐออริกอน และถูกโอนให้แก่กองกำลังป้องกันตัวเองของญี่ปุ่น ใช้ชื่อว่า “"อิมาวาริ"” 
29 สิงหาคม พ.ศ. 2509 กองทัพเรือสหรัฐได้มอบเรือลำนี้ให้แก่กองทัพเรือไทยในโครงการช่วยเหลือทางทหาร ณ ท่าเทียบเรือแหลมเทียน ฐานทัพเรือสัตหีบ อำเภอสัตหีบ จ.ชลบุรี
น้ำแข็งติดไฟ

<ns>0</ns>
 <revision>
 <parentid>2536034</parentid>
 <timestamp>2012-08-26T13:36:22Z</timestamp>
 <contributor>
 <username>OctraBot</username>
 </contributor>
 <minor />
 <comment>autoCategory</comment>
 <origin>4216114</origin>
 <model>wikitext</model>
 <format>text/x-wiki</format>
ดุจ โสเภีย

ดุจ โสเภีย ("ฑุจ สุภา") เป็นนักร้องชาวกัมพูชาที่มีชื่อเสียง เกิดปี พ.ศ. 2529 ที่กรุงพนมเปญ ประเทศกัมพูชา ภายในครอบครัวที่มีพี่น้องถึง 9 คน ซึ่งพี่สาวของโสเภียที่ชื่อ ดุจ สำเพา ก็เป็นนักแสดงที่มีชื่อเสียงในประเทศกัมพูชาด้วยเช่นกัน
ตูปูอาตามาเซเซตูปูโอลา ตูฟูงา เอฟิ

ตูอี อาตูอา ตูปูอา ตามาเซเซ ตูปูโอลา ตูฟูงา เอฟี (พระนามตอนเสด็จพระราชสมภพ โอลาฟ "เอฟี" ตามาเซเซ ; 1 มีนาคม 1938) เป็นหัวหน้าทางการเมืองซามัวและผู้ดำรงตำแหน่งสายตามาอาอายงาสูงสุดของตูปูอา ตามาเซเซ พระองค์ยังดำรงตำแหน่งปาปาแห่งตูอีอาตูอา ('อำนาจอธิปไตย'แห่งอาตูอา)
ตูอี อาตูอาเคยดำรงตำแหน่งนายกรัฐมนตรีซามัวคนที่ 3 ใน ค.ศ. 1976 ถึง 1982 และอีกครั้งใน ค.ศ. 1982 ในวันที่ 16 มิถุนายน ค.ศ. 2007 พระองค์ได้รับเลือกเป็นประมุขแห่งรัฐซามัว (โอเลอาโอมามาลูโอเลมาโล) ใน ค.ศ. 2007 ถึง 2017 และดำรงตำแหน่งในรัฐสภาซามัว (มาโอตาโฟโน) ในวันที่ 20 มิถุนายน ค.ศ. 2007
ชีวิตส่วนพระองค์.
ตูปูอาเสด็จพระราชสมภพในวันที่ 1 มีนาคม ค.ศ. 1938 ที่โมโตโอตูอา ประเทศซามัว พระองค์เป็นพระราชโอรสแก่ตูปูอา ตามาเซเซ เมอาโอเล (ค.ศ. 1905–1963) กับอีเรเน กุสตาวา โนอูเอ เนลสัน พระองค์ยังเป็นพระราชนัดดาของตูปูอา ตามาเซเซ เลอาโลฟีที่ 3 และลูกพี่ลูกน้องของตูปูอา ตามาเซเซ เลอาโลฟีที่ 4
รายชื่อจังหวัดของประเทศญี่ปุ่นเรียงตามประชากร

หน้านี้รวบรวมรายชื่อจังหวัดของประเทศญี่ปุ่นเรียงตามจำนวนประชากร โดยอ้างอิงตามรายงานสรุปสำมะโนประชากรประจำปี พ.ศ. 2558 จากสำนักงานสถิติ กระทรวงกิจการภายในประเทศและการสื่อสารของประเทศญี่ปุ่น โดยตามรายงานสำมะโนประชากรฉบับนี้ ประเทศญี่ปุ่นมีประชากรรวม 127,094,745 คน ซึ่งลดลงจากสำมะโนเมื่อ 5 ปีที่แล้ว 962,607 คน หรือคิดเป็นร้อยละ 0.75 และประชากรของแต่ละจังหวัดโดยส่วนใหญ่มีแนวโน้มลดลง มีเพียง 8 จังหวัดเท่านั้นที่มีสถิติประชากรเพิ่มสูงขึ้น ได้แก่คานางาวะ ชิงะ ชิบะ ไซตามะ 
โตเกียว ฟูกูโอกะ โอกินาวะ และไอจิ
โรงเรียนหอพระ

โรงเรียนหอพระ เป็นโรงเรียนสังกัดรัฐบาลที่ตั้งอยู่เลขที่ 16 ถนนสิงหราช ตำบลศรีภูมิ อำเภอเมืองเชียงใหม่ จังหวัดเชียงใหม่
ประวัติ.
เดิมเป็นโรงเรียนประถมศึกษาของเทศบาลนครเชียงใหม่ ได้เปิดทำการสอนครั้งแรกใน วันที่ 16 สิงหาคม พ.ศ. 2482 เทศบาลนครเชียงใหม่ เป็นผู้ริเริ่มก่อสร้าง ณ บริเวณที่ดินซึ่งเป็นวัดร้าง 2 วัด คือ วัดหอพระ และ วัดพันแจ่ม กับที่ดิน ของทางเทศบาลนครเชียงใหม่อีกส่วนหนึ่ง ทั้งนี้เพื่อเป็นการสนอง ความต้องการด้านการศึกษา แก่ชุมชนในตำบลศรีภูมิ และบริเวณใกล้เคียง ให้ชื่อว่า "โรงเรียนเทศบาล 11 (หอพระ)" โดยมี นายอุ่นเรือน เลปนานนท์ ทำหน้าที่เป็นครูคนแรก
ท่าอากาศยานออสโล การ์เดอร์มอน

ท่าอากาศยานออสโล, การ์เดอร์มอน  ตั้งอยู่ที่การ์เดอร์มอน ในเขตยูลเลนแซเกอร์ ประเทศนอร์เวย์ ห่างจากตัวเมืองกรุงออสโลไปทางเหนือประมาณ 48 กิโลเมตร เริ่มเปิดใช้ในเชิงพาณิชย์ตั้งแต่ปีพ.ศ. 2541 เป็นท่าอากาศยานหลักของของนอร์เว รวมทั้งเป็นฐานให้บริการของสแกนดิเนเวียน แอร์ไลน์ และนอร์เวเจียนแอร์ชัตเทิล และยังเป็นท่าอากาศยานสำคัญของสเตอร์ลิงแอร์ไลน์ และไวเดเรอ
วุฒิสภา

วุฒิสภา เป็นหน่วยหนึ่งในกระบวนการนิติบัญญัติ โดยทั่วไปมักเป็นสภาสูงในระบบสภาคู่ วุฒิสภาดั้งเดิมนั้นคือวุฒิสภาโรมัน
ความหมายอื่น.
คำว่าวุฒิสภาหรือสมาชิกวุฒิสภานั้นอาจไม่จำเป็นที่จะต้องหมายถึงสภาสูงในระบบสภาคู่ของฝ่ายนิติบัญญัติแต่อย่างใด
อุทยานแห่งชาติไทรทอง

อุทยานแห่งชาติไทรทอง ตั้งอยู่ที่จังหวัดชัยภูมิ มีภูมิประเทศเป็นเขาสูง มีอากาศเย็นช่วงเดือนมิถุนายนถึงเดือนสิงหาคมของทุกปี ซึ่งเป็นช่วงฤดูฝน อันเป็นฤดูการท่องเที่ยวดอกปทุมมา ("Curcuma alismatifolia")
อุทยานแห่งชาติไทรทองมีเนื้อที่ประมาณ 319 ตารางกิโลเมตร (120 สแควร์ไมล์) กินเนื้อที่อำเภอหนองบัวระเหว อำเภอเทพสถิต อำเภอภักดีชุมพล และอำเภอหนองบัวแดง เปิดดำเนินการตั้งแต่วันที่ 30 ธันวาคม พ.ศ. 2535 มีพื้นที่ติดกับอุทยานแห่งชาติป่าหินงาม และยังเป็นต้นกำเนิดของลำน้ำหลายสาย มีความอุดมสมบูรณ์ทางธรรมชาติเป็นอย่างมาก ป่าที่นี่ส่วนใหญ่เป็นป่าเบญจพรรณ
ลักษณะภูมิประเทศ.
อุทยานแห่งชาติไทรทองอยู่ในเขตเทือกเขาพระยาฝ่อ และเทือกเขาพังเหย มีลักษณะภูมิประเทศประกอบด้วยภูเขาสูงต่ำหลายลูกเรียงรายสลับซับซ้อน มีระดับความสูงตั้งแต่ 300 เมตรจากระดับน้ำทะเล ถึงสูงสุดที่ยอดเขาพังเหย 1,008 เมตร เป็นพื้นที่ป่าต้นน้ำของลำห้วยโป่งขุนเพชร ลำห้วยเชียงทา ลำห้วยแย้ ลำห้วยยาง ล้ำน้ำเจา ลำน้ำเจียง ซึ่งเป็นสาขาของแม่น้ำชี
ลักษณะภูมิอากาศ.
พื้นที่ป่าแห่งนี้จัดอยู่ในภูมิอากาศประเภทฝนเมืองร้อนเฉพาะฤดู อยู่ภายใต้อิทธิพลของลมมรสุม สามารถแบ่งฤดูกาลออกได้เป็น 3 ฤดู คือ 
พืชพรรณและสัตว์ป่า.
สภาพป่าของอุทยานแห่งชาติไทรทองสามารถแบ่งออกได้เป็น 3 ประเภท ได้แก่ 
สัตว์ป่า ที่พบเห็นได้ในเขตอุทยานแห่งชาติไทรทอง ได้แก่ หมูป่า อ้น อีเห็น ชะมด เก้ง กระจง กระรอก กระแต กระต่ายป่า นกตะขาบทุ่ง นกกะปูด อีกา หรือ กา เหยี่ยว ไก่ป่า ตะกวด แย้ ตุ๊กแก กิ้งก่า งู กบ ปาด เขียด อึ่งอ่าง ฯลฯ และพบปลาบางชนิดตามแหล่งน้ำต่างๆ 
การเดินทาง.
เดินทางด้วยทางหลวงแผ่นดินหมายเลข 21 ถึงตัวอำเภอบึงสามพัน จังหวัดเพชรบูรณ์ เลี้ยวเข้าทางหลวงแผ่นดินหมายเลข 225 มุ่งไปจังหวัดชัยภูมิ ประมาณ 75 กิโลเมตรถึงทางเข้าอุทยาน
เนื้อเยื่อประสาท

เนื้อเยื่อประสาท  เป็นหนึ่งในเนื้อเยื่อของสัตว์มีกระดูกสันหลัง เนื้อเยื่อประสาททำหน้าที่ในการติดต่อสื่อสารระหว่างส่วนต่างๆ ของร่างกาย เนื้อเยื่อนี้ประกอบด้วยเซลล์ประสาทหรือนิวรอน (neuron) ทำหน้าที่ส่งกระแสประสาท (impulse) และเซลล์เกลีย (glia หรือ neuroglia) ทำหน้าที่ช่วยในการส่งสัญญาณประสาทและให้สารอาหารต่างๆ แก่เซลล์ประสาท เนื้อเยื่อประสาทในสิ่งมีชีวิตรวมตัวกันเป็นระบบประสาท
เนื้อเยื่อประสาทประกอบขึ้นมาจากเซลล์ประสาทที่มีที่มาแตกต่างกันมากมาย ซึ่งมีลักษณะแตกต่างกันที่แอกซอน (หรือ แกนประสาท) ซึ่งเป็นส่วนเส้นใยที่ยืดยาวออกมาจากตัวเซลล์ ทำหน้าที่ในการส่งสัญญาณศักยะทำงาน (action potential signals) ไปยังเซลล์ประสาทถัดไป
ทรงยี่สิบหน้าไทรดิมินิชออกเมนต์

ทรงยี่สิบหน้าไทรดิมินิชออกเมนต์  เป็นทรงหลายหน้า (polyhedron) ที่เกิดจากการนำทรงยี่สิบหน้าไทรดิมินิช (tridiminished icosahedron: J63) มาเพิ่มทรงสี่หน้าปรกติ (regular tetrahedron) ลงไปบนหน้ารูปสามเหลี่ยมที่ล้อมรอบด้วยหน้ารูปห้าเหลี่ยมทุกด้าน (ซึ่งมีอยู่เพียงหน้าเดียว) รูปทรงนี้มีหน้ารูปสามเหลี่ยมด้านเท่า 7 หน้า และหน้ารูปห้าเหลี่ยมปรกติ 3 หน้า รวม 10 หน้า มี 10 จุดยอด 18 ขอบ และเป็นทรงตันจอห์นสันหมายเลข 64 (Johnson solid: J64)
ทรงสี่หน้าปลายตัดออกเมนต์

ทรงสี่หน้าปลายตัดออกเมนต์  เป็นทรงหลายหน้า (polyhedron) ที่เกิดจากการนำทรงสี่หน้าปลายตัด (truncated tetrahedron) มาประกอบ
คำจำกัดความ.
ทรงสี่หน้าปลายตัดออกเมนต์ เป็นการนำการประกอบของคิวโพลาสามเหลี่ยม (triangular cupola: J3) หนึ่งอันบนหน้ารูปหกเหลี่ยม ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสี่หน้าปลายตัด รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 3 หน้า และหน้ารูปหกเหลี่ยมปรกติ 3 หน้า รวม 14 หน้า มี 15 จุดยอด 27 ขอบ และเป็นทรงตันจอห์นสันหมายเลข 65 (Johnson solid: J65)
ทรงลูกบาศก์ปลายตัดออกเมนต์

ทรงลูกบาศก์ปลายตัดออกเมนต์  เป็นทรงหลายหน้า (polyhedron) ที่เกิดจากการนำทรงลูกบาศก์ปลายตัด (truncated tetrahedron) มาประกอบคิวโพลาสี่เหลี่ยมจัตุรัส (square cupola: J4) หนึ่งอันบนหน้ารูปแปดเหลี่ยม ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงลูกบาศก์ปลายตัด รูปทรงนี้มีหน้ารูปสามเหลี่ยมด้านเท่า 12 หน้า หน้ารูปสี่เหลี่ยมจัตุรัส 5 หน้า และหน้ารูปแปดเหลี่ยมปรกติ 5 หน้า รวม 22 หน้า มี 28 จุดยอด 48 ขอบ และเป็นทรงตันจอห์นสันหมายเลข 66 (Johnson solid: J66)
หวังเต๊ะ

หวังเต๊ะ มีชื่อจริงคือ หวังดี นิมา ศิลปินเพลงพื้นบ้านชาวไทย
ประวัติ.
เกิดเมื่อ 2 มีนาคม พ.ศ. 2468 ที่จังหวัดปทุมธานี เป็นชาวมุสลิม ที่มีความเชี่ยวชาญเพลงลำตัดเป็นพิเศษ ได้ตั้งคณะลำตัดชื่อ “คณะหวังเต๊ะ” รับงานแสดงมานานกว่า 60 ปี จนชื่อ หวังเต๊ะ กลายเป็นสัญลักษณ์ของลำตัด เป็นศิลปินผู้สร้างสรรค์และสืบทอดการแสดงพื้นบ้านได้อย่างน่าภาคภูมิใจยิ่ง ท่านมีความสามารถมีปฏิภาณไหวพริบ มีคารมคมคาย สามารถด้นกลอนสดและแต่งคำร้องได้อย่างยอดเยี่ยมโดยจะเน้นในด้านสุนทรียภาพ ความไพเราะงดงามทางภาษา ท่านใช้ความสามารถและศิลปะการแสดงประกอบสัมมาชีพอย่างซื่อสัตย์มาโดยตลอด ท่านมีความมุ่งมั่นที่จะอนุรักษ์ ถ่ายทอด เผยแพร่ศิลปะการแสดงลำตัดแก่อนุชนรุ่นหลัง เพื่อเป็นการสืบสานมรดกไทยไว้เป็นเอกลักษณ์ของชาติสืบไป หวังเต๊ะได้รับการเชิดชูเกียรติเป็น ศิลปินแห่งชาติ สาขาศิลปะการแสดง (เพลงพื้นบ้าน) ประจำปี 2531
ในบั้นปลายชีวิต ได้ป่วยเป็นโรคมะเร็งตับ ในเดือนกรกฎาคม พ.ศ. 2554 ได้เข้ารักษาตัวที่โรงพยาบาลบำรุงราษฎร์ จนกระทั่งถึงวันที่ 26 มิถุนายน พ.ศ. 2555 ก็ถึงแก่กรรม สิริอายุได้ 87 ปี